Thierry Chatel, la botanique en breton\nVous êtes ici : Accueil › Non classé › Thierry Châtel, la botanique en breton\nPublié le 14 janvier 2017 par Huonic Servane dans Non classé\nCet interview est réalisé en langue bretonne en deux parties par Jean-louis le Mée.\nAr Plantennoù, ha da gentañ ar Bleunioù, o deus saouzanet a-viskoazh ar pobloù hag abred en istor o deus bet c’hoant an dud da renkañ anezho. Aristote (384 -322 a.k.) en devoa skrivet un studiadenn warne. Théophase (392-187 a.k.) en devoa c’hoant da skrivañ o istor. Diwezhatoc’h Dioscoride, medisinour ampart, (1añ kantved g. K. ) en doa skrivet » Danvez evit ar Medisinourezh » hag a gomze diwar-benn efed ar plantennoù war ar boued, ar yec’hed, ar bulumiñ.\nE Bed ar Gelted, an Drouized a oa sañset bezañ ar re o deveze gouiziegezh ledan war ar plantennoù mat pe drouk .\nMet an hini en deus lakaet gouiziegezh ar plantennoù da ober ul lamm en araok a zo Carl von Linne (1744-1829), genidik eus Bro-Sveden. Er mell oberenn a zo dastumet en e levr « Species Plantorum » (deuet er-maez er bl. 1742) e oa bet renket ar re-se hervez o stumm-gouennadur. Abaoe an amzer-se, ar stumm-renkadur a chom ar memes hini. An International Code of Botanical Nomenclature a zo ar gevredigezh etrevroadel o vestrañ bremañ renkadur ar Plantennoù.\nDazont Breizh a zo aet da welout hor c’henvroad , Thierry CHÂTEL, evit toullañ-kaoz gantañ ha gouzout hiroc’h war e bikol levr Bleunioù Struzh Breizh. An interview anezhañ hon eus ar blijadur da reiñ en traoñ.\nUr rebechig a c’heller ober d’an oberour: pas kaout tresadennoù livet. Hennezh a respont en deus renket « lampout » dreist ar c’hoantadenn-se peogwir e vefe bet re goustus e levr.\nThierry, c’hwi ‘peus kempennet ur studiadenn diwar-benn ar plantennoù a gresk e Breizh (700 anezho). Penaos oc’h erruet da skrivañ, tresañ ha lakaat da voullañ seurt pikol oberenn ?\nEn em astenn a ra al labour-se a-hed bloavezhioù… Abaoe ma bugaleaj, e-barzh ur menaj kostez Sant-Lô, em boa plijadur o fouetañ an endro tro-dro en ur zastum plantennoù. Dedennet e oan gant an hud, bamet o klevout penaos e veze pareet tud pe loened dre implij al louzeier. Ur wech arruet e Breizh em eus dalc’het da studiañ bed ar plantennoù.\nHa kejet ‘peus gant serten tud a fell deoc’h menegiñ ?\nYa, er bloavezh 1983, kalonekaet on bet war va hent-enklask gant Per Denez. Hennezh en deus roet « boued » din o lakaat ac’hanon da zizoleiñ studiadennoù bet savet dija war plantennoù hor Bro-ni gant tud evel Loeiz Ar Floc’h, pe Noël Yezou. Goude bout lennet o oberennoù em eus divizet boulc’hañ ur studiadenn spisoc’h, ledanoc’h ha donoc’h en un doare skiantel rik. C’hoant am boa da sevel ul levr war batrom dispar an hini bet skrivet war an douarouriezh gant Lukian Kergoad. Ur pal am boa ivez, ober un dra bennak evit ar skolajoù (mestr-skol e oan). Diwar va vestroniezh em boa embannet, me ma-unan, « Louzawouriezh Vrezhonek Breizh” (e 1996). War-lerc’h, lusket gant A. Ar Merser ha Ch. Ar Gall, em eus savet « Alhwez louzeier bleuveg Breizh » en div levrenn. Un tresour a-vicher, Yann-Bêr Gwirieg eus Landi, en doa kenlabouret evit an hanter eus ar skeudennoù. Hag e 2016, ur « bugel » all en deus heuliet ar c’hrouadurioù-se : » Bleunioù Struzh Breizh « . 700 plantenn a gaver ennañ gant pep a dresadenn, o anv skiantel, o anvioù brezhonek, kembraek, gallaouek, gallek ha saoznek. Ur geriadur Galleg-Brezhoneg eus an termoù ispisial implijet e studi ar bleunioù a gloka al levr-se.\nHag e peseurt kornioù ar Vro oc’h aet evit ho tastum ?\nFe, e gwirionez, dastumet em eus danvez a-bep-seurt war Breizh a-bezh… Ranket em eus ober dibaboù em dastumadegoù ! Hag er rolladoù anvioù bet kinniget a-raok gant tud all. E c’heller lavarout em eus ledanaet (pinvidikaet) dastumad ar glad poblek. Menegomp un toullad parrezioù, lod e Breizh-Izel, lod all e Breizh-Uhel: Pleuvihan ha Logivi e Bro-Dreger, Prizieg hag Ar Sent e Bro an Elle, Mêlrant er Bro-Stoup, Lanniliz ha Kerlouan e Bro-Leon, Sant-Eler-al-Lann e Bro-Gougleiz.\nRet eo lâret ivez e vez graet an dastumadennoù-se e-pad an hañv, dreist-holl, evel-just !\nSur-awalc’h ‘peus kejet gant tud dedennus en ur foetañ ar maezioù sort-se ? Roit dimp ivez , mar plij, skouerennoù plantennoù hag a vez implijet hiziv-an deiz c’hoazh gant ar boblañs evit ar yec’hed, pareañ gloazioù, nerzhañ an dud …\nE c’hellit e krediñ, an dud-se zo tud barrek ha leun a ouiziegezh kollet, peurliesañ siwazh, gant ar boblañs er c’herioù.\nAr re a anavez galloudoù al louzeier a zo chomet stag ouzh an natur : Jean-René Le Ny + eus Prizieg, Jean Person + e Logivi-Plougraz, ma c’hamarad Maurice Prigent, pe Marie Roussel + ha Jules Dubois + er Gougleiz ; tout ar re-se a zo « tudennoù dibar ». Evito e vez anat e c’heller tennañ talvoudegezh deus an natur a vez endro dezho. Gant lod e vez lakaet, da skouer, ur boked delioù gargal a istribilh er c’hraoù evit harzañ ar c’hleñvejoù da gouezhañ war al loened. Un all, pa vez skuizh, a zebr broñsoù-drez. Egile a selaou ar sabr (an teñv) o sevel er gwez koulz miz meurzh! Displeget ‘zo bet din penaos pareañ troad ur marc’h bet tapet gant ur veskoul : kemerit ur voudenn (douar mui ar yeot) bet enlouc’het gant karn al loen klañv. Fichit anezhi en ur bod spern-du. Pa vo disec’het ar voudenn e vo yac’h pav ar marc’h ! Gant ur skourrig Beuz-an-Diaoul e vez troc’het strobinelloù ‘zo… Tud ar c’hêrioù a soñjo dezho n’eus aze ‘met kredañsoù ha « kaoz-kaozoù » tout ! Met, e gwirionez, tout al louzawourien-bobl-se o deus miret liammoù start gant an natur ha sentiñ a reont ouzh he lezennoù.\nThierry Châtel, la botanique en breton – II →


Glyphosate a vez kavet e Roundup Monsanto © Maxppp - Julio PELAEZ\nKomzet e oa bet ganeomp diwar-benn ar glyphosate ha diwar-benn ar freuz a zo e Bro Italia.\nNe vo ket difennet ar glyphosate a-benn tri bloaz\nN'eo ket bet votet ar mennad gant an an deputeed dec'h da noz. Padal e oa bet prometet gant Emmanuel Macron ne vefe ket gwerzhet ken deus al louzoù kimiek a-benn 2021. Pennadoù-komz gant Tudual, falc'her OGK hag Yvon Boutier, merour an FDSEA e Aodoù an Arvor. Dipitet int o taou ne vefe ket dipitet ez-lezenn ar glyphosate.\nReuz ha freuz a zo e penn Bro Italia\nCarlo Cotarelli a zo bet anvet e penn gouarnamant Bro Italia gant ar prezidant Sergio Matarella. N'eo ket evit plijout an diviz-se gant an Italianed. Votet o doa un neubeut dervehzioù-zo evit Lig an Norzh, ur strollad eus an tu dehoù pellañ, hag evit ar bopulisted deus ar strollad Pemp Steredenn. Pellgomzet hon oa da vretoned o vevañ e Bro Italia evit kaout o soñj war an trubuilhoù a zo er vro. Gwenvael Cochevellou a zo o vevañ nebell deus Roma ha Solenn Mordret a zo o labouret e Napla.\nDiffusion le mardi 22 janvier 2019 de 19:00 à 19:10


Alexander Dubček (Uhrovec 1921 - Praha 1992) a oa ur politiker eus Tchekoslovakia a voe pennsekretour Strollad Komunour Tchekoslovakia e 1968-1969. D’ar mare-se, pa oa e penn Tchekoslovakia, e klaskas lakaat ar renad komunour da gemm, e-pad ur prantad a reer Nevez-amzer Praha anezhañ.\nAlexander Dubček e 1989\nGanet e voe d’ar 27 a viz Du 1921 e kêr Uhrovec, a zo bremañ e Slovakia met a oa neuze e Tchekoslovakia. Pa voe tri bloaz ez eas e dud d’an Unvaniezh Soviedel, dre m’o doa c’hoant da zegas o lod da sevel ar sokialouriezh ha dre ma oa diaes kavout labour e Tchekoslovakia da neuze. E 1938 e tistroas ar familh d’o bro avat.\nE-pad an Eil Brezel-bed ez eas Alexander Dubček e-barzh ar rezistañs komunour da stourm ouzh an Nazied hag ouzh ar Stad Slovak a-du ganto, renet gant Jozef Tiso. E miz Eost 1944 e kemeras perzh Dubček en emgannoù Emsavadeg Vroadel Slovakia ha gloazet e voe.\nE 1949 e voe anvet da sekretour ar strollad komunour evit rannvro Trenčín hag e 1951 e oa ezel eus poellgor kreiz Strollad Komunour Tchekoslovakia ha kannad er parlamant. Studioù a reas e skol uhel poellgor kreiz ar strollad komunour ha kaset e voe da Voskov da beurechuiñ e studioù skiantoù politikel, etre 1955 ha 1958 ; eno e reas anaoudegezh gant Mikhail Gorbatchev.\nE miz Mae 1963 e voe anvet Dubček da bennsekretour Strollad Komunour Slovakia hag e miz Genver 1968 ez eas da bennsekretour Strollad Komunour Tchekoslovakia, e-lec’h Antonín Novotný.\nDindan renerezh Dubček e oa emdroet Slovakia un tammig er bloavezhioù 1960 : muioc’hig a frankiz a oa da ezteurel mennozhioù disheñvel, lidet e veze emsav broadel Slovakia, muioc’h-mui e veze lennet Kultúrny život, kazetenn sizhuniek Unaniezh Skrivagnerien Slovakia, enni soñjoù disheñvel diouzh re ar strollad komunour.\nEvel rener Strollad Komunour Tchekoslovakia (KSČ) e klaskas Dubček, e 1968, demokratekaat ar vro, en un argerzh hag a reer Nevez-amzer Praha anezhañ. Adalek miz Genver, er bloavezh-se, e kinnigas degas muioc’h a zemokratelezh er Stad hag er Strollad, ha digeriñ ar vro war-zu broioù ar C'hornôg. Eus kement-se e veze graet ar sokialouriezh gant ur fas denel. Met lakaet e voe un harz d’an emdroadur-se gant armeoù an Unvaniezh Soviedel ha broioù all Emglev Varsovia, a aloubas Tchekoslovakia e miz Eost 1968. Dubček ha pemp ezel all eus renerezh ar Strollad Komunour a voe harzet gant ar polis soviedel ha kaset da Voskov a-raok bezañ adkaset da Braha ur sizhun goude.\nE miz Ebrel 1969 e rankas Dubček reiñ e zilez eus e garg pennsekretour e Strollad Komunour Tchekoslovakia ha kemeret e voe e lec’h gant Gustáv Husák. E 1970 e voe skarzhet eus ar Strollad Komunour ha koll a reas e sez e Parlamant Slovakia hag e sez e Parlamant Kevreadel Tchekoslovakia. Kaset e voe da labourat evit melestradurezh ar c’hoadoù e Slovakia.\nGoude Dispac'h Voulouz 1989 e voe dilennet Dubček da gadoriad Parlamant Kevreadel Tchekoslovakia d’an 28 a viz Kerzu 1989, hag addilennet e voe e 1990 hag e 1992.\nE 1992 e teuas da vezañ penn Strollad Sokial-Demokrat Slovakia. D’ar mare-se e save kentoc’h a-du gant unaniezh an Tcheked hag ar Slovaked, hag a-enep ur stad distag evit Slovakia.\nMervel a reas d’ar 7 a viz Du 1992 e Praha, da-heul ur gwallzarvoud karr-tan. Beziet e voe e Bratislava.\nAdtapet diwar « https://br.wikipedia.org/w/index.php?title=Alexander_Dubček&oldid=1693393 »\nDernière modification le 12 Meu 2016, à 22:18\nKemmoù diwezhañ degaset d'ar bajenn-mañ d'an 12 Meu 2016, da 22:18.


Toull du steredenn - Wikipedia\nToull du steredenn\nUn toull du steredenn a grou pa zisac'h ur steredenn dolzennek (dezhi tri zolz Heol pe muioc'h) warni hec'h-unan. Da vare an disac'hadenn e anad ur supernova pe ur bouilh skinoù gamma. Un hevelep toull du en deus un tolz etre tri ha pemp tolz Heol d'an nebeutañ. An hini brasañ anavezet (e 2001) en deus un tolz a dalvez 14 tolz Heol. Ar pep brasañ eus an toulloù du steredenn dre zisac'hadenn a grou diwar stered Wolf-Rayet .\nGallout a reer ijinañ un toull du a n'eus forzh peseurt tolz oc'h harpañ war lezenn an dedennerezh hollek hepken, evel ma oa bet disklêriet gant Newton. Koulskoude, seul zisteroc'h eo an tolz, seul vui e rank an danvez bezañ bac'het evit krouiñ un toull du, zo fetis en un doare didermen. Hag e gwirionez ne anavezer argerzh naturel ebet gouest da grouiñ un toull du bihanoc'h evit 1,5 gwezh tolz an Heol pe war-dro, abalamour da natur an nerzhioù disheñvel a labour en disac'hadenn gravitadurel.\nUn darvoud hogos didec'hus eo disac'hadenn ur steredenn tolzennek warni hec'h-unan. Gallout a rafed tremen hebiou d'an disac'hadenn pa vez kaoz eus steredennoù tolzennek-kenañ (120 tolz Heol en deroù) zo metalek-kenañ hag o deus da-heul un avel stered a laka ar steredenn da goll re a dolz evit ma c'hallfe disac'hañ goude. E diwezh he buhez nukleel, ar steredenn a strizh dindan gwered gravitadur he danvez.\nPa vez izeloc'h tolz ar steredenn evit bevenn Chandrasekhar (1,44 tolz Heol) e teuio ar steredenn o vervel da vezañ ur gorrez wenn. Pa vez uheloc'h he zolz, met bihanoc'h memes tra evit bevenn Oppenheimer-Volkoff (3,2 tolz Heol), e teuio da vezañ ur steredenn neutronek. En tu all d'ar vevenn-se, ne vez ket kempouezet ken ar gravitadur gant gwask disteradur an elektron (evit ar gorrez wenn), na gant hini ar proton (evit a sell ar steredenn neutronek). Didec'hus eo an disac'hadenn en degouezh-se hag e teu ar steredenn da vezañ un esparder.\nTermenet e vez an toulloù du steredenn dre dri ferzh : o zolz, o c'harg tredan hag o momed korn (ar spin). War a soñjer o deus an toulloù du pep a vomed korn met n'eo ket bet kadarnaet ar soñj-se gant an evezherezh. Momed korn un toull du steredenn zo hini ar steredenn a oa en e raok.\nReizhad daouad skinoù XAozañ\nAdtapet diwar « https://br.wikipedia.org/w/index.php?title=Toull_du_steredenn&oldid=1925839 »\nKemm diwezhañ d'an 2 Gen 2022 da 16:22\nKemmoù diwezhañ degaset d'ar bajenn-mañ d'an 2 Gen 2022, da 16:22.


Pajenn:Morvan - Kenteliou hag istoriou a skuer vad evit ar Vretoned, 1889.djvu/244 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/244\nso unan anezho evit ar relijion, hag egile evit an armeou. An diveza-ma en deuz hirio ar muia gallout, hag a eller da lavaret eo ar Mestr bras, rag an ners a zo etre he zaouarn. Ar Rouanedigou-se, ar re anezho dreist oll ne ket falvezet dezho dont da veza christenien, a ra alies brezel an eil d’egile. Beza Impalaer an armeou, pe evel ma lavarer eno, Taïcosama, a so eur reng c’hoanteet gant ar brinset paien, ha meur a hini a bign d’ar garg-ze dre drubarderez, dre vrezel, dre zispac’h, dre ar muntr. Unan euz ar re o doa aloubet ar renc kenta-ze dre nerz ha dre dorfejou, e voue ar c’henta oc’h en em gemeret oc’h ar gristenien hag ho clasc ho distruja.\nAr penn abeg euz ar gounnar a gemeraz oc’h ar guir religion hag oc’h ar gristenien, e voue ar geier hag ar fals-testeniou douget a enep ar vissionerien gant protestantet a Holland hag a vro-zaoz eat da ober kenvers d’ar vro-ze.\nLavaret a rer ive e tigouezaz er mare-ze gant eul lestr a Spagn beza taolet gant an avel hag ar goal amzer var aodjou ar Japon. Al lestr-ze a ioa marc’hadourez pinvidig enha, hag ar Japoniz a grogaz enho hag ho aloubaz evit an Impalaer. Cabiten al lestr a falvezas dezhan ober aoun d’ar Japonis. Clasca reaz eur garten var behini eo merket ar broiou, hag eno, evit rei dezho da anaout pe ger gallouduz oa Roue Spagn, e tiskuezas dezho var begement a vroiou e voa Mestr. Impalaer ar Japon a lakeas goulen outhan penauz e c’helle Roue Spagn beza deut da veza Mestr var gement a vroiou, hag ar martolod reuzeudig a respontas : « Cas a rer, emezhan, missionerien da brezeg ar feiz da eur vro, ha pa o devez gounezet eun niver braz a dud d’ar Relijion, e casser\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/244&oldid=162292 »\nKemmoù diwezhañ degaset d'ar bajenn-mañ d'an 15 Mae 2020, da 17:52.


Ferdinand du Puigaudeau - Wikipedia\nGweledva an ti-soul (1921), eoul war lien, Mirdi an Arzoù-Kaer Kemper.\nFerdinand du Puigaudeau, bet ganet en Naoned d’ar 4 a viz Ebrel 1864, ha marvet er Groazig d’an 19 a viz Gwengolo 1930 a oa un livour breizhat.\nTad eo bet d'an etnologourez Odette du Puigaudeau.\n2 Da belec’h mont da sellout ouzh oberennoù Ferdinand du Puigaudeau ?\n2.1 Oberennoù en dastumadegoù foran\nAn It. du Puigaudeau o terc’hel he merc’h Odette etre he divrec’h e Roc'h-an-Argoed, war-dro 1894.\nGanet e oa bet en ur familh paramantourien ha perc’henned douar, pinvidikaet a-drugarez da goñvers ar c’holonioù ha rivinet diwezhatoc’h. Studioù klasel a reas en Naoned. Da c’houde e veajas dre vro-Italia ha dre vro-Dunizia a-benn gwellaat e zonezonoù arzel.\nE Pont-Aven e kejas gant Paul Gauguin, Émile Bernard, Charles Laval e 1886. Mod pe vod e voe levezonet gant lusk « Skol Pont-Aven », zoken ma ne voe krouet al lusk-mañ daou vloaz diwezhatoc’h nemetken.\nKoulskoude ne vez ket sellet outañ evel ezel eus Skol Pont-Aven. Mirout a reas e hentad dezhañ e-unan ha chom a reas ul livour « post-impressionist »,???? ul lusk lies goude an « Impressionism » a zo maread al livadur (dreist pep tra) adalek dibenn ar bloavezhioù 1880 betek ar bloavezhioù 1910 dre feur.????\nAl lusk-mañ a vode izili disheñvel a-walc'h an eil re diouzh ar re all evel Édouard Manet, Henri Rousseau, hag all..., pezh a rae anezhañ ul lusk dizunvan.\nE Bro-Belgia e 1889, e skoulmas Ferdinand du Puigaudeau darempredoù gant strollad « An Ugent » (Groupe des XX). En o zouez : James Ensor, Guillaume Vogels, ha Jan Toorop. Kejañ a reas ivez gant ar skulter ha livour gwirvoudel Constantin Meunier.\nUn oberenn gentañ a ziskouezas e Saloñs Kevredigezh Broadel an Arzoù-Kaer » (Salon de la Société Nationale des Beaux-Arts) e 1890.\nEr penn-kentañ e live taolennoù awenet gant ar vuhez bemdeziek, ar vuhez hengounel, gant darvoudoù dister.\nLesanvet e oa Picolo gant e vignoned. Plijout a rae ar mareoù e-kreiz an noz dezhañ hag aergelc'hioù an abardaez pa ya an heol da guzh. Dont a reas da vezañ brudet-tre. E 1903 e rae ar gazetenn New-York Herald anezhañ « livour ar festoù, ar festoù-noz dreist-holl, an tanioù-arvest, ar fuzeennoù, an heol, ar maezioù sart ha laouen »\nE 1904 e tremenas un nebeut amzer e Venezia, lec'h ma voe graet 50 livadur gantañ.\nKoulskoude e teus berr an arc'hant gantañ, hag ez eas da lojañ e Bourc’h-Baz ha war-lerc'h er Groazig e Maner Kervaudu feurmet gantañ. Eno e vevas betek fin e vuhez. Gwelet e veze e vignoned o tremen e Kervaudu. Livourien : Jean-Émile Laboureur, Émile Dezaunay, Ernest de Chamaillard, e genderv Alphonse de Châteaubriant hag ar barzh José-Maria de Heredia.\nA-hed ar bloavezhioù-se e talc’has da livañ ar memes lec’hioù : e liorzh, gwernioù ar Briver, milinoù, an heol o vont da guzh war ar mor, ar parkeier roz-moc’h.\nTeñvalaet e voe fin e vuhez gant an evaj hag ar glac’har.\nDa belec’h mont da sellout ouzh oberennoù Ferdinand du Puigaudeau ?[kemmañ | kemmañ ar vammenn]\nE meur a virdi e vez gwelet e daolennoù, e diskouezhadegoù padus pe dibad (Montroulez, an Naoned, Kemper, Pont-Aven, Paris, New York).\nOberennoù en dastumadegoù foran[kemmañ | kemmañ ar vammenn]\nMadrid, Mirdi Thyssen-Bornemisza : Gouel noz e Kastell-Paol, war-dro 1894-1898, eoul war lien.\nan Naoned, Musée des Beaux-Arts : Ar Peulvan, araok 1910, eoul war lien.\nKemper, Mirdi an Arzoù-Kaer : Gweledva an ti-soul, 1921, eoul war lien.\nGwened, Mirdi ar C’hovu : Oferenn noz pe Kalvar Roc'h-an-Argoed.\nOberennoù gant Ferdinand du Puigaudeau\nTarzh an deiz e Bourc'h-Baz.\nTan arvest e Bourc'h-Baz.\nAl Letern hud.\nTan arvest war ar porzh (1890).\nPont-Aven dindan al loargann.\nSkeudoù sinaat, al lapin.\nPuigaudeau, Ferdinand du - Landscape, Hills of Guerande.jpeg\nGweledva, tuchennoù Gwenrann (1915).\n↑ Mab e oa da Émile du Puigaudeau ha da Clotilde Van Bredenbeck de Chateaubriant, e bried.\n↑ Mirdi ar Jakobined, Du 1998-Genver 1999.\n↑ Hammer Galleries, Meurz-Ebrel 2002.\n↑ (en) « Night Fair at Saint-Pol-de-Léon », pennad war museothyssen.org.\n↑ « Le Menhir », pennad war bon Joconde.\n↑ Un doare all a oa bet prenet ea 2020 gant Mirdi Pont-Aven : J. Demarle, Une nouvelle toile de Ferdinand Loyen du Puigaudeau pour Pont-Aven, La Tribune de l'Art (10 janvier 2021).\nAntoine Laurentin, Ferdinand du Puigaudeau, 1864-1930, éditions T. Salvador, 1989\nAdtapet diwar « https://br.wikipedia.org/w/index.php?title=Ferdinand_du_Puigaudeau&oldid=1958118 »


Jenő Landler - Wikipedia\nJenő Landler (LFE: ['jɛnø: 'lɒndlɛr], 1875 – 1928) a oa bet anezhañ unan eus pennoù komunour Hungaria.\nStudial a reas ar gwir ha dedennet e oa bet er penn-kentañ gant ar Strollad Sokial-demokratel dre ar fed ma laboure gant sindikad labourerion an houarn. Muioc'h-mui avat e troe war an tu-kleiz hag a-benn ar fin e teuas da vezañ ezel eus ar Strollad Komunour.\nDont a reas da vezañ Komisar evit an Aferioù Diabarzh e gouarnamant Republik Soviedel Hungaria e 1919. E penn Arme Ruz Hungaria e oa bet lakaet ivez o stourm a-enep d'ar broioù (Roumania dreist-holl) ma felle dezhe aloubiñ Hungaria.\nGoude ma'c'h eas ar republik Soviedel da get e tec'has kuit o klask repu en Aostria hag eno e kendalc'has evel penn Strollad Komunour Hungaria en harlu.\nMervel a reas Jenő Landler en harlu e Cannes (Frañs) e 1928 ha kaset e oa bet e ludu da Voskov ma oant bet bezet e mogerioù ar C'hremlin.\nAdtapet diwar « https://br.wikipedia.org/w/index.php?title=Jenő_Landler&oldid=1458894 »\nKemmoù diwezhañ degaset d'ar bajenn-mañ d'an 4 Ebr 2013, da 02:01.


SNCF : BREZHONEG = YEZH ESTREN : oberenn Ai'ta ! e ti-gar Plouared-Treger.\nti-gar plouared-treger oberenn Ai'ta!\nPublié le 1/12/15 22:24 -- mis à jour le 00/00/00 00:00\nUr banellerezh servij nevez-flamm zo staliet er mare-mañ gant an SNCF en holl dier-gar Breizh war-vord linenn nevez an tren tizh bras (TTB) ac'hann da 2017. Lakaet eo bet ar panelloù kentañ-mañ e tier-gar PLOUARED ha KEMPERLE e miz Du.\nUr giladenn da vat eo raktres an SNCF. Ul lodenn hepken deus ar skridoù a zo e brezhoneg (a-live gant ar saozneg) ha skrivet kalz bihanoc'h evit ar galleg, daoust d'ar bannelerezh divyezhek par ouzh par a oa bet kroget da vezañ staliet e tier-gar zo e Breizh.\nDa lâret eo emañ lakaet ar brezhoneg da yezh estren en he bro !\nSkubañ a ra ivez an SNCF an taolioù-arnod savet e tier-gar zo, evel hini Landerne abaoe 2008, ha nevez zo en tier-gar THR gant ar Rannvro e Menezalban, Mousterel-an-Il hag Ifinieg.\nDaoust da lizhiri niverus kaset d'an SNCF gant strollegezhioù lec'hel (Redon, Kemper, Kemperle, Gwengamp, Plouared …), skoazell pemzek kannad ha senedour bennak deus Breizh hag ur mennad a-berzh Kuzul Sevenadurel Breizh e nac'h an SNCF goulenn reizh ur gwir panellerezh divyezhek gant ar brezhoneg par d'ar galleg e tier-gar ar vro !\nNe zouj ket kennebeut ouzh ar c'henemglev war yezhoù Breizh etre ar Stad hag ar rannvro, bet votet d'ar 15 a viz Here e-kerzh dalc'h diwezhañ ar c'huzul rannvro, «kenemglev a-ziforc'h evit treuzkas yezhoù Breizh ha diorren o implij er vuhez pemdeziek» e anv.\nEn teul-mañ eo meneget sklaer el lodenn « treuzdougen publik» : «C'hoant he deus ar rannvro ma vo lakaet e pleustr gant merourien an danframmoù hag an treuzdougen ur banellerezh divyezhek galleg-brezhoneg par ouzh par evit degemer an implijerien!» .\nFoutañ a ra goap an SNCF deus ar vrezhonegerien. Dilennidi ar c'huzul rannvro a ra ivez abalamour n'o deus ket goulennet groñs ma vo doujet ouzh c'hoantoù an dud e Breizh !Gant se e c'houlennomp groñs ma vo staliet en holl dier-gar deus ar vro ur bannelerezh doujus deus ar brezhoneg hag efedus. Goulenn a reomp ivez ma vo kemeret ar brezhoneg e kont er mekanikoù, er c'hemennoù dre gomz, ha lakaet war-wel an implidi a oar brezhoneg...\nPetra eo ur « rannvro vroadel » ? par La rédaction le 13/01/2020\nPolitikerezh yezh Rannvro Breizh par Ai'ta ! Bro Dreger le 14/02/2018\nHa c'hwi, votiñ a rit ar raktres lezenn diwar ar yezhoù rannvro er vodadenn vroadel d'ar 14 a viz Genver ? par Ai'ta ! Bro Dreger le 13/01/2016\nAdgounidugezh Korsika gant an dilennadegoù rannvroe par Collectif Breton pour la Démocratie et les Droits de l'Homme le 19/12/2015\nAdgounidugezh Korsika gant an dilennadegoù rannvroel par Collectif Breton pour la Démocratie et les Droits de l'Homme le 19/12/2015\nBec'h de'i : Dilennadegoù rannvro emberr, war-eeun deus Kemper par Brezhoweb le 10/11/2015\nSNCF, Rannvro, tiez-kêr : ur rogad ping pong ? par FC le 27/06/2015\nParti Breton / Elections régionales/ Strollad Breizh / Dilennadegoù rannvro par Parti Breton le 13/06/2015\nBreizh : ur rannvro moc'h ha marc'h ! par Taol Kurun le 20/07/2014\nKeiko (staj) rannvroel JKA Breizh par JKA Bretagne le 04/05/2014\nPazenn nevez ar rannvroelaat : Kevre Breizh a c’halv da vanifestiñ e Naoned evit Adunvanidigezh Breizh an 19 a viz Ebrel par Kevre Breizh le 04/04/2014\nC'hoariva rannvroel, emit-hu ? par Taol Kurun le 24/11/2013


kiriek - Wikeriadur\nkaoz, abeg (da un dra bennak):\n... rak mar doc'h sot, aotrou, me nan on ket kiriek, — (LE, p. 165.)\n— Pardon, emezi, ma breur, ar c'hornandon fall-mañ a zo kiriek. — (Fañch an Uhel, Kontadennoù ar Bobl/2, Al Liamm, 1985, p. 94.)\nkiriek da un dra bennak (darvoud, gwall)\nKiriek eo d' varo ma fried,\nBraoa denjentil ' oa er bed ; — (Fañch an Uhel, Gwerziou Breiz-Izel 1, An Oriant, 1868, p. 454.)\n— Tawet, ma mareones, tawet, n'am c'haketet ket,\nKloaregig ann aotro a zo kiriek d'am c'hlenved (bis). — (Fañch an Uhel, Gwerziou Breiz-Izel 2, An Oriant, 1874, p. 166.)\n— Mar d-on dougeres, goûd a ouzoc'h,\nN'eûs den kiriek d'in nemet hoc'h ; — (Fañch an Uhel, Gwerziou Breiz-Izel 2, An Oriant, 1874, p. 218.)\nHonnes a zo d'imp-ni kiriek\nDa renkout tenna ar billet !...: — (Fañch an Uhel, Gwerziou Breiz-Izel 2, An Oriant, 1874, p. 346.)\nMar wifenn 've 'r C'ham koz euz ma c'hlewet,\nDa varo daou ez eo kiriek ! — (Fañch an Uhel, Gwerziou Breiz-Izel 2, An Oriant, 1874, p. 384.)\nD' sikour sevel ho bugale,\n'Balamour ma 'z on kiriek d'hê ; — (Fañch an Uhel, Gwerziou Breiz-Izel 2, An Oriant, 1874, p. 486.)\nC’hwi, ‘mezañ, ma mestrezig, zo kiriek d’am zourmant, — (Fañch an Uhel, Soniou Breiz-Izel 1, Pariz, 1890, 1971, p. 166.)\nHa d’am marv ez eo kiriek, — (Fañch an Uhel, Soniou Breiz-Izel 1, Pariz, 1890, 1971, p. 308.)\nD’am maleur ez eo kiriek, — (Fañch an Uhel, Soniou Breiz-Izel 1, Pariz, 1890, 1971, p. 310.)\nDilerc'het e oa un tammig merc'hed ar majisian, hag ec'h eas da sellet en e levr da c'hoût petra a oa kiriek da gement-se. — (Fañch an Uhel, Kontadennoù ar Bobl/1, Al Liamm, 1984, p. 71.)\n[...], hag ar priñs a c'houlennas neuze digant e vreur-kaer petra a oa kiriek da se, ha petra a oa an holl kement en devoa gwelet. — (Fañch an Uhel, Kontadennoù ar Bobl/1, Al Liamm, 1984, p. 286.)\nTe zo kiriek da se, ha petra a oa an holl kement en devoa gwelet. — (Fañch an Uhel, Kontadennoù ar Bobl/1, Al Liamm, 1984, p. 286.)\nPetra zo kiriek da varv ar re-mañ ! — (Erwan ar Moal, Pipi Gonto, Kemper, 1925, p. 1908/65.)\nNebeud a dra a vez a-wechou kiriek d'ar grevusa traou ; [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 122.)\n— [...], ha lâret eno ec'h eo me a zo bet kiriek da gement fall a zo c'hoarvezet. [...]. — (Erwan ar Moal, Pipi Gonto, Kemper, 1925, p. 164.)\nkiriek da un den da ober un dra\n— Ma ! [...], goulennit digantañ petra zo kiriek d'am zad da vezañ klañv, [...]. — (Fañch an Uhel, Kontadennoù ar Bobl/2, Al Liamm, 1985, p. 133.)\nArnus a valloze neuze, hag a gane pouilh d'e vatez koz, o lâret d'ei e oa kiriek d'an dismegans grêt gant an dud d'ean ha d'e di, ha penôs e lakeje anean da vont da glask e vara. — (Erwan ar Moal, Pipi Gonto, Kemper, 1925, p. 29.)\ngalleg : cause (fr) , responsable (fr) ,\nsaozneg : responsible (en)\nAdtapet diwar « https://br.wiktionary.org/w/index.php?title=kiriek&oldid=281820 »\nKemmoù diwezhañ degaset d'ar bajenn-mañ d'an 18 Gen 2019, da 17:40.


Deuit ‘ta da heul mignonezed ar strollad LIES ! – Dispak\nPublished on 24/05/2021 15/03/2022 by Metig Jakez-Vargas\nE 2019 e oa bet dibabet kanaouenn ar strollad LIES, “Dait ‘ta ma mignoned”, gant fan club ar Redadeg, da ganaouenn ofisiel ar 7vet Redadeg, dre ur genstrivadeg. Tri ezel deus LIES, Natacha ar Gall, Nolwenn Tatard ha Tomaz Prat, a ginnig deomp o strollad hag ar ganaouenn a ambrougo ac’hanoc’h a-hed ar sizhun.\nPiv a zo er strollad LIES?\nNe oamp nemet kanerezed er penn kentañ, “Les Barbouillouzes” a veze graet ac’hanomp. An darn vrasañ ac’hanomp a oa ezel deus ar gevredigezh Kanerion bro Boïo. E Bro Boïo (reter bro Baod, kreiz ar Mor-Bihan) e kaver kumunioù Logunec’h, Begnen, Sant-Aleustr, Sant-Yann-Brevele da skouer. Pedet e oamp bet evit kanañ e degouezh ar Redadeg e 2016, e Lokoal-Mendon. Deuet e oa daou soner ganeomp evit ar sonadeg war al leurenn. Unan anezho a zo chomet, ha lod all a zo deuet ouzhpenn abaoe. Ha setu ganet ar strollad LIES !\nPenaos eo deuet an ton “Dait ‘ta ma mignoned” deoc’h ?\nAr sonenn a zo tout un istor ! Kalzig ac’hanomp a zo skolaerezed pe kelennerien. Pa oamp e vakañsoù omp kroget da skrivañ un nebeud pozioù, kinniget hon eus anezho d’ar strollad, graet o deus un nebeud cheñchamantoù hag enrollet hon eus ar ganaouenn war ar prim, gant ur sonenroller. Dibabet hon oa ur sonenn a vro Boïo, ur valeadenn simpl a-walc’h e oa. Cheñchet hon eus al lusk ha graet un nebeud kempennoù d’ar sonenn.\nPerak ho poa c’hoant da ginnig ur ganaouenn evit ar Redadeg?\nAr brezhoneg a zo tost d’hon c’halonoù, un dra a-bouez eo evidomp. An div drederenn deus ar strollad a gomz brezhoneg, lod all a zo o teskiñ. Kanañ a reomp e brezhoneg gant LIES hag ivez e galleg. E bro Boïo eo divyezhek ar c’hanaouennoù alies, gant brezhoneg ha galleg. Ur bochad ac’hanomp a gemer perzh e strolladoù lec’hel aozañ ar Redadeg ivez, pe er c’hamion, pe o prientiñ ar Redadeg gant ar vugale en hor c’hlasoù; graet hon eus bazioù-test da skouer! Gant Kanerion Bro Boïo e prenomp ur c’hilometr ivez.\nPell ho peus ranket gortoz evit ma vefe klevet ho kanaouenn e-pad ar Redadeg, hag evit seniñ war ul leurenn…penaos ho peus bevet an dra-mañ?\nEvit tud ha n’int ket sonerien a-vicher eveldomp n’eo ket ken kriz hag evit an intermitanted. Start e oa en em dolpañ evit pleustriñ. Aon hon oa da goll kalon, n’eus ket pell zo c’hoazh ne ouiemp ket ma vefe deus ar Redadeg pe get. Met gant ar Redadeg o tostaat eo deuet ar youl en-dro. Gallet hon eus pleustriñ un tamm e sal ar Porch’ e Begnen. E Karaez e vimp o soniñ evit al loc’hañ digwener hag e Gwengamp evit an degouezh disadorn (29/05), ha marteze e vimp gwelet war hentoù bro Gwened ivez !\nSkeudenn : Jérémy Kergoulay\nArzoù, Sevenadur, YezhBreizh, Brezhoneg, Mor-Bihan, Redadeg, Sonerezh, Strollad LIES\nPrevious Previous post: Kilometrad 186 : splujañ er Redadeg dre zegouezh\nNext Next post: “Klub an douar santel”, ur c’hilometrad gant ur strollad mignoned leun a youl


prezeb - Wikeriadur\nprezeb /ˈpreːzep/ gourel (furm vihanaat : prezebig, liester : prezeboù)\n(Ent strizh) Framm prenn, anezhañ bizhier kenstur etre daou vann, staliet a-led ha war-naou ouzh ur voger, a lakaer ennañ foenn pe blouz d'al loened ; rastell\nGoude, e furchjont al lojeiz all ; 'barzh ar c'hraou ne gavjont nemet ur c'havr hag ur vuoc'h, he devoa blejet pa oant oc'h arruout ; 'barzh ar marchosi avat, e oa daou a gezeg mat kousket en o sav, o fenn war vord o frezeb. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 78.)\n(Dre astenn-ster) Kraou\ngalleg : mangeoire (fr) , râtelier (fr) ; crèche (fr)\nAdtapet diwar « https://br.wiktionary.org/w/index.php?title=prezeb&oldid=252874 »\nKemmoù diwezhañ degaset d'ar bajenn-mañ d'an 26 Kzu 2017, da 09:34.


Komz a rit brezhoneg, un tammig, gant entan, pe muioc’h c’hoazh ? N’anavezit ket ho live resis dre gomz ha dre skrid met faotañ a rafe deoc’h bezañ priziet en un doare […]\nUr mare a bouez evit sachañ evezh an dud ha lakaat anezho da reiñ bec’h eo an devezh gouestlet d’ar stourm evit paouez gant ar feulster ouzh ar merc’hed. An deiz-se e […]\nUr veaj evit startaat ar c’henlabour Breizh-Skos\nEnergiezh, pesketa, sevenadur… : kemeret hon eus tro, pa oamp eno da-geñver ar C’hop 26, evit startaat ar c’henlabour etre Breizh ha Bro-Skos war an tachennoù ma c’hall bezañ frouezhus.\nDa-geñver un devezh gouestlet d’an ekonomiezh kelc’h e oa bet roet, evit ar 15vet gwech, Trofeoù an diorren padus e Breizh d’ar Merc’her 13 a viz Here e Roazhon : graet e […]\nEtre an 22 hag an 28 a viz Du e kinnig France 3 ur sizhunvezh gouestlet d’ar yezhoù rannvro war he savlec’hioù lec’hel. Ne vo ket lakaet Breizh a-gostez hag ur programmadur puilh, liesseurt hag […]\nRénov’Habitat Bretagne eo ar servij publik evit perzhioù energetek al lojeiz e Breizh. Gouzout a raec’h kement-mañ ? E rouedad kuzulierien ha kuzulierezed a zegas kuzulioù digoust deoc’h pa vezit e-sell da […]\nDigwener e oa bet roet ton forzh pegement d’ar merdeer yaouank hag avanturer breizhat Guirec Soudée pa oa en em gavet e porzh Brest e bourzh e roeñver heñveldoare, ar gwenn-ha-du […]


Juan 2 Júu ʼmɨ́ɨ e cacuo fidiée | The New Bible.com\n2Mɨ˜ cajméeˋ Jesús laꞌuii˜ e quɨ́ɨꞌr˜ jmɨɨ˜ 1Jo̱ mɨ˜ cangɨ́ˋ ꞌnɨˊ jmɨɨ˜ lajo̱, jo̱ ie˜ jo̱ calɨseáˋ co̱o̱ˋ jmɨɨ˜ e cungꞌˊ guóˋ dseaˋ fɨˊ co̱o̱ˋ fɨɨˋjiʉ e siiˋ Caná e néeˊ lɨ˜ se̱ꞌˊ Galilea. Jo̱ ie˜ jo̱ dob táangˋ Yáˆ, niquiáꞌˆ Jesús, 2jo̱ Jesús có̱o̱ꞌ˜guɨ i̱ dseaˋ quiáꞌrˉ do lɨ́ɨiñˊ dseaˋ i̱ sɨmɨ́ɨngˇ quiáꞌˉ e jmɨɨ˜ e tɨˊ do, jo̱baꞌ fɨˊ dob quijgeáaiñˋ cajo̱. 3Jo̱ lajeeˇ e teáaiñꞌ˜ e jmɨɨ˜ do, co̱o̱bˋ mɨ˜ cadseáˉ e jmɨ́ꞌˆ mɨ́ꞌˆ huɨɨngˋ jǿꞌˆ e jmáiñꞌˋ ta˜ do, jo̱baꞌ niquiáꞌˆ Jesús cajíñꞌˉ casɨ́ꞌrˉ dseaˋ do lala:—Ngóoˊ cadseábˉ e jmɨ́ꞌˆ mɨ́ꞌˆ huɨɨngˋ jǿꞌˆ e jmáangˋ ta˜ do. 4Jo̱baꞌ cañíiˋ Jesús quiáꞌˉ i̱ niquiáꞌrˆ do jo̱ cajíñꞌˉ casɨ́ꞌrˉ dseaˋ do lala:—Neaa˜, ¿jialɨꞌˊ fɨꞌˊ jnea˜ lana? Co̱ꞌ lana jaˋ mɨˊ catɨ́ˋbɨ íꞌˋ e nijmee˜e lají̱i̱ꞌ˜ ta˜ e sɨꞌíinˆn do. 5Jo̱baꞌ cajíngꞌˉtu̱ niquiáꞌˆ Jesús e sɨ́ꞌrˋ i̱ dseaˋ i̱ jmóoˋ ta˜ jmɨcó̱o̱ꞌ˜ e sɨnʉ́ʉˆ do:—Jmeeˉnaꞌ lajalébꞌˋ ta˜ quiʉꞌˊ i̱ Jesús na. 6Jo̱ ie˜ jo̱ nité̱e̱ˉ jñʉ́ʉˉ tuꞌˊ cóoꞌ˜ e lɨ́ɨˊ có̱o̱ꞌ˜ layaang˜ cu̱u̱˜, jo̱ e jo̱ íingˆ ta˜ e a˜ jmɨɨˋ e jmángꞌˋ dseaˋ Israel ta˜ e laco̱ꞌ jmiguiúngˉ yaaiñ˜ fɨˊ quiniˇ Fidiéeˇ, co̱ꞌ lajo̱b quɨ́ꞌˉ tɨ́ɨiñˋ e jmóorˋ. Jo̱ laco̱o̱ˋ e dsíiˊ tuꞌˊ cu̱u̱˜ do ab˜jiʉ la cincuenta si la setenta litro jmɨɨˋ. 7Jo̱guɨ Jesús casɨ́ꞌrˉ jaléngꞌˋ i̱ dseaˋ i̱ jmóoˋ ta˜ e sɨnʉ́ʉˆ do lala:—Jmɨrǿøngˋnaꞌ jmɨɨˋ laco̱o̱ˋ laco̱o̱ˋ e tuꞌˊ na.Jo̱baꞌ dsifɨˊ lajo̱b cajmɨrǿøngˋ i̱ dseaˋ do dseángꞌˉ la có̱ꞌˊ e tuꞌˊ do. 8Jo̱ mɨ˜ cangɨ́ˋ jo̱, cajíngꞌˉtu̱ Jesús casɨ́ꞌˉreiñꞌ:—Lana fɨ́ɨˉɨ ꞌnʉ́ꞌˋ güɨseáangꞌ˜jiʉꞌ e nɨcaguiéeꞌ˜naꞌ dsíiˊ e tuꞌˊ do, jo̱ güɨca̱˜naꞌ quiáꞌˉ i̱ dseaˋ néeˊ ni˜ e jmɨɨ˜ la.Jo̱baꞌ lajo̱b cajméeiñꞌˋ do. 9Jo̱ i̱ dseaˋ i̱ quie̱ˊ nifɨˊ quiáꞌˉ e jmɨɨ˜ do caꞌɨ̱́ꞌˉbre capíꞌˆ e do, jo̱ dsʉꞌ jmɨ́ꞌˆ mɨ́ꞌˆ huɨɨngˋ jǿꞌˆ nɨcaꞌuíingꞌˉ do, jo̱ jí̱i̱ꞌ˜ jaˋ ñirˊ jial caꞌuíingꞌˉ do lajo̱. Jo̱ jí̱i̱ꞌ˜ i̱ dseaˋ jmóoˋ ta˜ sɨnʉ́ʉˆ dobingꞌ i̱ ñiˊ jial caꞌuíingˉ jmɨ́ꞌˆ mɨ́ꞌˆ huɨɨngˋ jǿꞌˆ e jmɨɨˋ do, dsʉco̱ꞌ yaam˜bre cajmɨrǿøiñˋ jmɨɨˋ e dsíiˊ tuꞌˊ do. Jo̱ mɨ˜ caꞌɨ̱́ꞌˉ i̱ dseaˋ quie̱ˊ nifɨˊ e jmɨɨˋ e caꞌuíingˉ jmɨ́ꞌˆ mɨ́ꞌˆ huɨɨngˋ jǿꞌˆ do, jo̱baꞌ dsifɨˊ lanab catǿꞌrˉ i̱ sɨmingꞌˋ i̱ cacúngꞌˉ guóˋ do 10jo̱ casɨ́ꞌˉreiñꞌ:—Lajɨɨmˋ dseaˋ cuørˊ laꞌuii˜ e jmɨ́ꞌˆ mɨ́ꞌˆ huɨɨngˋ jǿꞌˆ e jloꞌˆguɨ, jo̱baꞌ mɨ˜ tɨˊ lɨ˜ nɨcaꞌɨ̱́ꞌˉ i̱ dseaˋ sɨmɨ́ɨngˇ do jmiguiúungˋjiʉ e jmɨ́ꞌˆ e jloꞌˆ do, jo̱guɨbaꞌ e niguiéꞌrˋ e jmɨ́ꞌˆ mɨ́ꞌˆ huɨɨngˋ jǿꞌˆ e uǿngˉguɨ do quiáꞌˉ i̱ dseaˋ sɨmɨ́ɨngˇ do. Jo̱ dsʉꞌ ꞌnʉˋ nɨcaꞌmeáˆbaꞌ e jmɨ́ꞌˆ mɨ́ꞌˆ huɨɨngˋ jǿꞌˆ e jloꞌˆguɨ do quiáꞌˉ tɨˊ lɨ˜ nɨngóoˊ dséngˉ jmɨɨ˜. 11Jo̱ e la cajméeˋ Jesús fɨˊ e fɨɨˋ e siiˋ Caná e néeˊ lɨ˜ se̱ꞌˊ Galilea. Jo̱ e lab laꞌuii˜ e quɨ́ɨꞌr˜ jmɨɨ˜ e dsigáˋ dsíiˊ dseaˋ e cajméerˋ fɨˊ jmɨgüíˋ la, jo̱ lajo̱baꞌ cajmijnéeiñˋ jial tíiˊ ꞌgøiñꞌˊ. Jo̱ jaléngꞌˋ dseaˋ quiáꞌrˉ jábꞌˉ calɨ́iñˉ júuˆ quiáꞌˉ dseaˋ do. 12Jo̱ mɨ˜ cangɨ́ˋ jo̱, Jesús cangórˉ fɨˊ co̱o̱ˋ fɨɨˋ e siiˋ Capernaum co̱lɨɨng˜ có̱o̱ꞌ˜ niquiáꞌrˆ có̱o̱ꞌ˜guɨ jaléngꞌˋ rúiñꞌˋ jo̱guɨ có̱o̱ꞌ˜ jaléngꞌˋ dseaˋ quiáꞌrˉ cajo̱; jo̱ fɨˊ jo̱b caje̱rˊ co̱o̱ˋ tú̱ˉ jmɨɨ˜ lajo̱.Mɨ˜ caꞌuǿøngˋ Jesús jaléngꞌ ˋdseaˋ i̱ jmóoˋ ta˜ ꞌnɨ́ɨˋ fɨˊ guáꞌˉ(Mt. 21:12-13; Mr. 11:15-18; Lc. 19:45-46) 13Jo̱ mɨ˜ cangɨ́ˋguɨ lajo̱, co̱ꞌ nɨjaquiéemˊbɨ e jmɨɨ˜ quiáꞌˉ dseaˋ Israel e siiˋ Pascua, jo̱baꞌ Jesús cagüɨꞌɨ́ɨrˊ fɨˊ Capernaum jo̱ cangórˉ fɨˊ Jerusalén. 14Jo̱ mɨ˜ tɨˊ lɨ˜ caguiérˉ fɨˊ jo̱, dsifɨbˊ cangórˉ fɨˊ guáꞌˉ féꞌˋ e siꞌˊ fɨˊ jo̱, jo̱ fɨˊ siguiˊ jo̱b cadséiñꞌˋ jaléngꞌˋ dseaˋ i̱ teáangꞌ˜ ta˜ ꞌnɨ́ɨngˋ jaléngꞌˋ güɨtáˆ có̱o̱ꞌ˜guɨ jaléngꞌˋ joꞌseꞌˋ jo̱guɨ jaléngꞌˋ mee˜. Jo̱guɨ cangáiñˉ cajo̱ jaléngꞌˋ i̱ neáangˊ ta˜ jmɨsɨ́ɨngˉ cuuˉ e ꞌnéˉ jaléngꞌˋ dseaˋ i̱ dsitáangꞌ˜ fɨˊ e guáꞌˉ féꞌˋ do. 15Jo̱baꞌ mɨ˜ tɨˊ lɨ˜ cangángˉ Jesús jaléngꞌˋ i̱ dseaˋ íˋ, dsifɨˊ lalab casá̱ꞌrˉ co̱o̱ˋ tú̱ˉ ꞌnii˜ jo̱ catáiñꞌˋ ꞌmáangꞌ˜ jo̱ có̱o̱ꞌ˜ e jo̱b caꞌuǿøiñˋ i̱ dseaˋ do co̱lɨɨng˜ có̱o̱ꞌ˜ i̱ jóꞌˋ núuˆ i̱ jéeiñꞌˋ do e ꞌnɨ́ɨiñˋ. Jo̱guɨ cajíimˋ Jesús jaléꞌˋ mes˜ quiáꞌˉ jaléngꞌˋ i̱ dseaˋ i̱ neáangˊ ta˜ jmɨsɨ́ɨngˉ cuuˉ do, jo̱ caguiábꞌˉ e cuuˉ do fɨˊ ni˜ uǿˆ. 16Jo̱guɨ lalab casɨ́ꞌˉ Jesús jaléngꞌˋ i̱ dseaˋ i̱ jmóoˋ ta˜ ꞌnɨ́ɨngˋ jaléngꞌˋ mee˜ do jo̱ cajíñꞌˉ:—¡Uøøngˉnaꞌ jaléngꞌˋ i̱ mee˜ na, jo̱ jaˋ jmooˋnaꞌ ꞌmóoꞌ˜ fɨˊ guáꞌˉ lɨ˜ jmiféngꞌˊ dseaˋ Tiquiéˆe Fidiéeˇ! 17Jo̱ dsifɨˊ lajo̱b cadsengꞌˉ dsíiˊ i̱ dseaˋ quiáꞌrˉ do lají̱i̱ꞌ˜ e tó̱o̱ˋ fɨˊ ni˜ jiˋ quiáꞌˉ Fidiéeˇ lɨ˜ féꞌˋ lala: “Lɨguíimˉ jnea˜ mɨ˜ jaˋ jmɨꞌgóˋ dseaˋ guáꞌˉ lɨ˜ jmiféngꞌˊ dseaˋ Tiquiéˆe.” 18Jo̱baꞌ i̱ dseaˋ Israel i̱ quie̱ˊ nifɨˊ do cañíirˋ quiáꞌˉ Jesús jo̱ casɨ́ꞌˉreiñꞌ do lala:—¿E˜ quɨ́ɨꞌ˜ jmɨɨ˜ nijméeꞌˆ e laco̱ꞌ nilɨta˜ dsiˋnaaꞌ e cangɨ́ɨnꞌˋ fɨˊ e cajmeeꞌˉ lajaléꞌˋ e ná? 19Jo̱baꞌ cañíiˋtu̱ Jesús quiáꞌˉ i̱ dseaˋ do:—Íingˊnaꞌ e guáꞌˉ féꞌˋ e siꞌˊ la, jo̱ jnea˜guɨ quɨ́ɨꞌ˜baa jmɨɨ˜ e nijmɨlɨɨngˇtú̱u̱ có̱o̱ꞌ˜ ꞌnɨˊ jmɨɨ˜. 20Jo̱baꞌ cañíiˋtu̱ i̱ dseaˋ Israel do quiáꞌˉ Jesús:—Jial lɨ́ɨˊ e lajo̱, co̱ꞌ tu̱lóˉ dsíˋ jñʉ́ʉˉ ji̱i̱ˋ calɨꞌɨɨ˜ jneaꞌˆ e calɨ́ɨˉ e guáꞌˉ féꞌˋ na, jo̱guɨ ꞌnʉˋ fóꞌˋ lana e có̱o̱ꞌ˜ ꞌnɨˊ jmɨɨb˜ líꞌˋ nijmɨlɨɨngˇtu̱ꞌ. 21Jo̱ dsʉꞌ caféꞌˋ Jesús lajo̱ e éengˋ ꞌñiaꞌrˊ có̱o̱ꞌ˜ ngúuˊ táamˋbre mɨ˜ cajíñꞌˉ cuaiñ˜ quiáꞌˉ e guáꞌˉ féꞌˋ do. 22Jo̱ dsʉꞌ cartɨˊ mɨ˜ cangɨ́ˋ e cají̱ꞌˊtu̱ Jesús, jo̱ lajo̱guɨbaꞌ e cadsengꞌˉ dsíiˊ i̱ dseaˋ quiáꞌrˉ do lají̱i̱ꞌ˜ júuˆ e cajíngꞌˉ dseaˋ do ie˜ jo̱, ie˜ lamɨ˜ cajíñꞌˉ e có̱o̱ꞌ˜ ꞌnɨˊ jmɨɨb˜ nilíꞌrˋ e nijmɨlɨɨngˇtu̱r e guáꞌˉ féꞌˋ do. Jo̱ jo̱guɨbaꞌ dseángꞌˉ jáꞌˉ calɨ́ngˉ i̱ dseaˋ quiáꞌˉ Jesús do lají̱i̱ꞌ˜ júuˆ e sɨlɨ́ɨˋ fɨˊ ni˜ jiˋ quiáꞌˉ Fidiéeˇ có̱o̱ꞌ˜guɨ jaléꞌˋ júuˆ e cajíngꞌˉ dseaˋ do lajeeˇ cateáaiñˋ fɨˊ jmɨgüíˋ la.Nɨñibˊ Jesús jial lɨ́ɨngˊ dseaˋ lajɨɨiñˋ 23Jo̱ lajeeˇ táamˋbɨ Jesús fɨˊ Jerusalén, lajeeˇ jmɨɨ˜ e quɨ́ꞌˉ tɨ́ɨngˋ dseaˋ Israel e jmóorˋ jmɨɨ˜ e siiˋ Pascua do, jo̱ lajeeˇ jo̱ jmiguiʉbˊ jaléꞌˋ e quɨ́ɨꞌ˜ Jesús jmɨɨ˜ cajméerˋ fɨˊ quiniˇ jaléngꞌˋ i̱ dseaˋ i̱ sɨseángꞌˊ do ie˜ jo̱, jo̱baꞌ i̱ fɨ́ɨmˊ i̱ dseaˋ íˋ jáꞌˉ calɨ́ngˉ júuˆ quiáꞌˉ dseaˋ do. 24Jo̱ dsʉꞌ Jesús jaˋ ta˜ dsíirˊ có̱o̱ꞌ˜ i̱ dseaˋ do co̱ꞌ nɨcuíimˋbreiñꞌ do guiʉ́ˉ jial lɨ́ɨiñꞌˊ do lajɨɨiñˋ. 25Jo̱ co̱ꞌ nɨñiˊbre ꞌñiaꞌrˊ guiʉ́ˉ jial lɨ́ɨngˊ dseaˋ jmɨgüíˋ, jo̱baꞌ jaˋ ꞌneáiñˉ dseaˋ jiéngꞌˋ i̱ nijmeáꞌˉ júuˆ írˋ jial ɨˊ dsíiˊ dseaˋ jmɨgüíˋ.


Tro Bro-C'hall war varc'h-houarn 1922 - Wikipedia\nTro Bro-C'hall war varc'h-houarn 1922\nJean Alavoine, renket da 2l e 1922\nDalc'het e oa bet 16vet Tro Bro-C'hall war varc'h-houarn etre ar 25 a viz Mezheven hag an 23 a viz Gouere (15 tennad-hent, 5 372 km). Gounezet e oa bet gant ar reder belgiat Firmin Lambot evit an 2l gwech, 24,488 km/e e dizh keitat.\nAet e oa kuit an Dro eus tachenn ar c'hoarioù Luna Park (Pariz) war-du ar c'hornôg a-raok distreiñ da Sportva ar Briñsed (Pariz) dre ar reter.\nEizh reder ha tregont hepken a oa deuet a-benn da dizhout Pariz war ar c'hant tri warn-ugent o devoa lakaet o anv er penn-kentañ.\n29 a viz Mezheven : 3e tennad-hent etre Cherbourg (Manche) ha Brest ; trec'h eo Robert Jacquinot Bro-C'hall.\n1añ Firmin Lambot Belgia 1 222e08'06"\n2l Jean Alavoine Bro-C'hall 1 + 41'15"\n3e Félix Sellier Belgia 1 + 42'02"\n4e Hector Heusghem Belgia 1 + 43'56"\n5vet Victor Lenaers Belgia 1 + 45'32"\n6vet Hector Tiberghien Belgia 1 + 1e21'35"\n7vet Léon Despontin Belgia 1 + 2e24'29"\n8vet Eugène Christophe Bro-C'hall 1 + 3e25'39"\n9vet Jean Rossius Belgia 1 + 3e26'06"\n10vet Gaston Degy Bro-C'hall 1 + 3e49'13"\nAdtapet diwar « https://br.wikipedia.org/w/index.php?title=Tro_Bro-C%27hall_war_varc%27h-houarn_1922&oldid=1592565 »\nKemmoù diwezhañ degaset d'ar bajenn-mañ d'an 20 Gwe 2014, da 15:48.


Micaela Bastidas - Wikipedia\nTúpac Amaru II hag e familh\nMicaela Bastidas Puyucahua ( war-dro 1745-1781) a oa ur vaouez yaouank, merc'h da Manuel Bastida, a orin afrikan, ha da Josefa Puyucahua, indianez. Koant meurbet e oa hag anavezet e oa evel Micaela la zamba, an anv a veze roet en amzer-se d'an hironed.\nEn 1760, da 15 vloaz, e timezas da José Gabriel Condorcanqui, anavezet ivez evel Túpac Amaru II, unan eus harozed istor Perou, en iliz Nuestra Señora de la Purificación, e kêriadenn Surimana, bro he fried.\nTri mab he doe, Hipólito (1761), Mariano (1762) ha Fernando (1768). Tapet e voe Micaela Bastidas goude faezhadenn an emsavadeg, ha lakaet d'ar marv. Troc'het e voe he zeod outi gant ar vourevien, skoulmet ur gordenn ouzh he gouzoug, sachet warni, hag e-keit ma edo o vervel e skoent ganti en he c'hof hag he bruched er Plaza de Armas e Cusco, d'an 18 a viz Mae 1781, da 36 vloaz, dirak he fried, goude bezañ ranket arvestal ouzh marv he mab henañ.\nAdtapet diwar « https://br.wikipedia.org/w/index.php?title=Micaela_Bastidas&oldid=1827261 »\nDernière modification le 29 Gen 2019, à 13:16\nKemmoù diwezhañ degaset d'ar bajenn-mañ d'an 29 Gen 2019, da 13:16.


Ar stêrioù - Metoù dreistordinal - Ar glad naturel - Dizoleiñ - Parc naturel régional d'Armorique\nVous êtes dans : Accueil >\tDizoleiñ >\tAr glad naturel >\tMetoù dreistordinal >\tAr stêrioù\nAr sifr !\nWar 102 km hed e red ar stêrioù war ar Park (en diavaez deus an aberioù)\n' Barzh rouedad ar stêrioù war ar Park (ma lakaomp a-gostez un nebeut gwazhioù a gaver war an aod evel an Aber, ar C'herloc'h, ar Garvan e ragenez Kraozon, ar C'hamfroud ha stêr ar Faou) a zo ennañ pennoù diazadoù doureier an div stêr pennañ Penn-ar-Bed : an Elorn en Hanternoz hag an Aon er C'hreisteiz. Dour ar stêrioù a ya da leuniañ teir mirlenn bennañ a zo en departamant : Lenn Sant Mikael war stêrdachenn an Aon, Lenn an Dreneg, war stêrdachenn an Elorn, ha stang ar Gwig war stêrdachenn al Leger.\nGwazhioù ar Park a zo al lodenn vras anezho "sterioù gant dluzed" E penn ar stêrdachenn, enno dour trenk hag an disterañ mineralek. Spesadoù aroueziel a dremen dre ar gwazhioù-se evel an eog pa vez o vigrañ, kidour Europa, meskl dour dous perlezet (ne vev nemet e penn ar stêrdachennoù lec'h ma vez glan an dour).\nKastell-dour Penn-ar-bed eo Park Naturel Rannvro Arvorig hag en desped d'ar pezh 'vez lavaret diwar-benn an dour e Breizh, kalite an dour a zo mat, mat-tre zoken. Kalite an dour a ya da heul ar galite a-fet endro war an tiriad dre vras. Ma chom c'hoazh takadoù saotret, war evezh e chom ar Park hag e gevelerien evit gwellaat o bilañs.


Produiñ kalz, daoust d’ar vent | YA! Keleier e brezhoneg - kazetenn sizhuniek enlinenn\nKeleier » Ekologiezh » Produiñ kalz, daoust d’ar vent\nProduiñ kalz, daoust d’ar vent\n11 / 12 / 2017 | Ekologiezh | Commentaires fermés sur Produiñ kalz, daoust d’ar vent\nE Roazhon zo douaroù – 800 devezh-arat – bet dilezet abaoe ar bloavezhioù 80 er Prevalaye, gouestlet ma oant bet d’an dudi. Abaoe zo bet klasket staliañ peizanted eno.\nE bed an natur eo bet Mikael Hardy evit ar wech tout, ezel eus Breizh Vev, eus an LPO, bet desket e vicher gant Jean-Bernard Huon, paotr an ejened, bet o terc’hel douar bio, 60 devezh-arat, e St Albin an Hiliber, etre Foujera ha Roazhon e-pad bloaz. Bep un tammig en deus tapet skiant war ar permaculture. “N’eus ket a deknik da zeskiñ met kemer e kont mont-en-dro an natur, hep lakaat e plas reolennoù reut ha diefed. Gouest eo an natur d’en reneveziñ dalc’hmat. ” emezañ.\nPrestet zo bet douaroù dezhañ gant kêr-Roazhon, 5 000 m², ar pezh a dalvezfe d’ur feurm 150 €/bloaz ha gantañ e vint betek 2021, ha marteze pelloc’h. 3 bloaz en deus padet an eskemmoù rak fellout a rae da gêr-Roazhon staliañ peizanted gouest da vezañ emren, hep yalc’hadoù, o kemer e kont al lodenn dudi. Deus e du e felle d’ar paotr yaouank termeniñ mat e raktres. E miz Genver 2016 eo bet fiziet an douar e Mikael Hardy, drez e-leizh warnañ. “N’em boa ket c’hoant kaout muioc’h rak ne c’hellan ket labourat tout, hiziv an deiz c’hoazh. Ne dennan gounid nemet eus an hanter.” emezañ. E miz Gwengolo 2016, ur wech difraostet un tamm, e kroge gant an hadañ, sikouret ma oa gant kalz Roazhoniz. E miz Kerzu 2016 e kroge da werzhañ kaotigell frouezh gouez war ar marc’had. Ha gant an arc’hant e prene grilhaj ha plastik evit sevel un ti-gwer. Ha goude plant. Loc’het e oa war-zu an emrenerezh.\nGwerzhañ a ra gouennoù kozh karotez, kaol, avaloù-douar met ivez plant “gouez” evel linad, c’hwervizon… “Abaoe miz Eost ez an ingal war marc’had bio Roazhon – hini ar Mail / François Miterrand – ha gwerzhañ a ra betek 300 € bewech, produioù o tont eus an ½ eus ar gorread hepken. Gwerzhañ a ra ivez d’ar “Ruche qui dit oui”, d’ur preti, da 3 Gaze*. Ezel eo deus Bio Ferme, eus Ferme d’Avenir, c’hoant gantañ kreskiñ al labour hag impljout tud all war an dachenn. “Met n’eo ket aes kaout danvez peizanted yaouank, daoust da dout ar pezh a vez lâret.” War dachenn ar Prevalaye eo prest ti-kêr Roazhon da lakaat 24 devezh-arat etre o daouarn. “Gant ma kavint tud dedennet, ar pezh n’eo ket sur. Leun a dud yaouank a zo troet war ar produiñ naturel met mankout a ra outo pa vez ar mare da gaout outo.” emezañ c’hoazh.\nLod eus an natur\nO paouez echu ur c’hlud evit ar yer emañ. Prenet en deus ur pomp evit kaout dour, e-unan, hep skoazelloù. Evitañ eo a-bouez kaout yer, ha zoken lapined, rak ezhomm zo ouzh kement hini en natur. “Gant ar yer e c’heller ijinañ ur stlejell-yer, da lâret eo ur “mekanik” a lakfe ar yer da bigosat an douar, da lonkañ kement amprevan fall evit al legumajoù. Hag evel-se ivez evit al loened all, sourded, glesker, buoc’hed-Doue. “Pep hini en deus ur plas war ar chadenn. Debriñ a ra ar re-mañ ar melc’houed…” a resisa-eñ. Gant doareoù evel-se n’eus ket ezhomm c’hwennañ. A-drugarez d’al louzeier fall, d’al liesseurted, e vez plant gwelloc’h ha bravoc’h, ha stankoc’h. Aet eo betek produiñ had ha gwerzhañ plant. “Tennañ a ran kalz gounid eus un dachenn bihan-tout, o labourat anezhi gant doareoù naturel.” a vez e c’her-stur.\nGaze : Groupement d’Acheteurs Solidaires et Equitables, bet krouet gant Ingalañ. Ur 15 bennak a zo e Roazhon


Pajenn:Le Crom - Buhé er Sænt, 1839.djvu/95 - Wikimammenn\nPajenn:Le Crom - Buhé er Sænt, 1839.djvu/95\nté-zé, guet eune a vonnet ineinljde voluntéDoué; mses én ur gargue quen inourable, ne gollas quet er gouste nag en indinalion en doé azehri é youanf|uisaveiter solitud. Hmmlenne e i nsanir mané liatilmeiArgé, toste d’er guér, lm gobér e ros énoué zemeurance cn ur groli. Enoii élabouras eit hum santeiïiein muyoh-mui barndé tlré en oraeson ba dré er morteli-cation ; mses ne oé quet befr pêl él léb-zé, iieinb ne gommantjas en tlud donnet a bep tu d’er liavouct eit goutenne guet-ou er remèdeu necesscr én ou hltnhuèdeu corpore! lia spirltuel, hag ol é receuenter pcii e liou-lennent. FJ lonnèd crueilan niemb e yé d’é iii'ob aveit receu guet-ou er secourieu a béré eu ou doé tlobér, hag a p’er Jiavent én orseson, ind e! Iausquc tranquil, hag e horté guet doustér ha guet patiantaet m'en déhé achihuet; ne yent qiiitte me,i,t goudé ou dout receueté vénêdicLion. Agricolùus, goarnour a Gappadoce, ezas d’er guér a Sébaste, a-berli en ampeleur Licinius, aveit iaquat oler grechénion d'er marhue, hag e ordrénas.esposein d‘e! lonnètl goué er ré e oé tléjâ ér prïsomiieu. EU quemenl-cé vean e zavseas tud de guemér el lonnèd goué e oéér forest tostan, liagarrihuet ma oent ar er mané Argé,,ind e gavas un nonibre bras a lonnèd, assamblet cn antré ag er groh, hq sant Blaise ôn ou mesque é hobér oraesorr. Ridêce rant quentéii de rapportein er péb ou doé giiélet d’er goarnour, péhani, quer bâmet èl-d’hai, eordrénas de-gasse er Sant dehou. Sôudardède yas enta d’erhlasque. * Damb, e laras\nBlaisc, guetur min joeius,damb de rein hungoèdaveit Jésus-Chrouist.» Nezé ean e laraslioali dehai é liirvoudé a houdé pêi amzér urierli er inar-\ni\tJl\tj'\tr\tB r\nlir, hag en noz quènt memb, Doué en doé grôéit dehou hanahucin e agréé er sacrefiee ag è vuhé., Pe gleuas en abitandèd ag er guêr é oé arrestet ou Escob santel, er ruyeu dré béré é telié passèin e oecarguet a dud, péré, en dareucnou deulegad, e houienné guet-ou é vénédiction. É crels er foule c oé bet gùélet ur vam affliget-bras, péhani; Isen a gonfiance c pedenneu er Sant, e zas én ur oüilein de Iaquat étal é, tlreid hé mab unique, preste de verhue!, mouguet guet un drein arrestct én é houg. Blaise, tôuchet é iiùclet stad triste er iiroaidur, ha dareu é yam, e hum laquas ar é zeulin, hag cn ur seiiuel è zeulegad hag é zeourne trema en nean, ean e laras : 1 Piigèet guet*n-oh, Tad a viséricorde ha Dotié a bep sorte consolation, » chcleuet er beden humblc e adresse d’oh hou servitour, ha ranlein > er yehèd d'er hroâidur*men, eit ma hanahuou en oln’en dès meit oh * hui hemb-quin msestre ar er marhue liag arervuhe. » A boen ma oé achihuet é beden, er hroaidur e oé déjâ gùelieit. A va-zé é ta en de-votion e zouguér é pebiéh aveit erSant-men, liag en er pedér e spécial aveit cn droug gougi\t; Conduiet dirac er goarnour, Agricolâus e ordrènas dchou sacrcfiein quentéh de zouéèd èh Ampire. Er Sant e rescondâs guet courage : * Uui » e hanhue douéèd en diaulèd, pérè n*eltarit meit gobèr droug : n*cïi » dès nameit un Dèüè hemb-quin, !tag en Doué-zé e zou en bani e ado-» ran. » Agricolâus, furieté cleuet er honzeu-zé, e ras ér momand memb goal-dreltein quement êr Sarit â dautèu foêd hag a dauleu balï, ïna credé cn ol é oè marHuè. Blaise ^ joéius ha tranqüil goudé un treltemant quer cruel, e oé bet nezé conïluiet Vj’ér prison, c pèhani é coritinuas d’hobér miracleu, én ur Iiuellât d’eh dud clan e yé d’er havouét.\t, Er goarnour, attâu ahurtet", e ordrènas hoah dispennein corycr Sant ' 1\t. I\t. '1 . r| l'l\t.\t,\t,, f +\t"\t„\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/95&oldid=152413 »


Spered ar vro - Melaine Looten. « Ur radio e brezhoneg penn-da-benn en Naoned ! » - Le Télégramme\nPublié le 20 septembre 2018 à 05h30\nMelaine Looten. « Ur radio e brezhoneg penn-da-benn en Naoned ! »\nKenurzhier Radio Naoned zo o labourat hardizh gant skipailh Radio Kerne evit sevel ur radio nevez e brezhoneg e bro an Naoned.\nMelaine Looten zo kenurzhier Radio Naoned, ur radio nevez holl-vrezhoneg, hag a grogo da skignañ e 2019. (Foto Anna Quéré)\nE Sant-Ervlan, e bannlev kêr an Naoned, eo goullo eo ar savadur pe dost, met a-benn nebeut e vo staliet ur studio radio, ur sal teknik hag ur burev evit Melaine Looten, kenurzhier, hag e geneilez Marianne Vaidie, kazetennerez. An daou zen yaouank o doa graet anaoudegezh e studioù ur radio all, pell er c’hornôg : hini Radio Kerne, e-lec’h m’o deus desket ar vicher. Eno, e Ploneiz, e oa bet lañset bloaz zo ur raktres dreist-ordinal : sevel ur radio holl-vrezhoneg en Naoned. « Diwar ur galv-raktresoù lañset gant ar CSA evit skoazell krouidigezh ar Radio Niverel Douarel (RND) e oa bet savet an teuliad gant skipailh Radio Kerne, a gont Melaine. Roet eo bet an aotre da skignañ gant ar CSA e miz Genver paseet. Setu ‘oa lañset an traoù da vat ! »\nUr pezh-mell chanter zo da gas da-benn neuze, met Melaine zo mennet : « un hir a labour eo, gwir eo. Ret eo da gentañ ober war-dro al labourioù evit ar studio, sevel ar programmoù ha, dreist-holl, klask rastellat arc’hant evit kas ar raktres-mañ da benn ». Un droiad emvodoù foran e Breizh a-bezh zo bet aozet ar sizhun dremenet e Kemper, Brest, Gwengamp ha Gwened. « Evit kelaouiñ an dud ha diskouez eo ar raktres-mañ evit an holl Vreizhiz », a zispleg Melaine. Emberr e vo Melaine e Roazhon ha warc’hoazh en Naoned evit kendrec’hiñ tud Breizh Uhel. Anavezout mat a ra Melaine bro an Naoned. Ginidig eo eus reter ar gêr vras ha labouret en deus e-pad tri bloaz evel kenurzhier e ti Yezhoù ha sevenadur, ur gengevredigezh o vodañ an holl gevredigezhioù tomm ouzh ar brezhoneg er vro. Ne vo ket Melaine gwall gollet : staliet e vo ar radio er memes lec’h, e-kichen ar skol hag ar skolaj Diwan.\nUr galv evit skoazell Radio Naoned\nUn toullad mat a vrezhonegerien nevez zo er vro, mez ivez brezhonegerien koshoc’h deuet pell zo eus Breizh Izel, da labourat e uzinoù bras an Naoned. « Ur gwir c’hoant zo war an dachenn neuze, da gaout ur radio e brezhoneg. 70 den oa deuet en emvod kentañ ! » a gont Melaine. Betek-hen n’eo ket prest c’hoazh programmoù Radio Naoned : ret e vo dezho produiñ peder eurvezh bemdez. Ezhomm a vo sikour tud a youl vat. Kalzig anezho o deus kinniget dija mennozhioù a-leizh : advouezhiañ krogadoù mell-droad, kinnig abadennoù Istor pe sevel reoù all gant ar vugale. Met ar pezh a ranker ober da gentañ eo rastellat arc’hant. « Sikouret e vimp gant Rannvro Breizh met ne vo ket a-walc’h evit arc’hantaouiñ ar raktres penn-da-benn. Goulenn a reomp neuze un taol-sikour war ul lec’hienn anvet Hello Asso », a zispleg Melaine. Skignañ a raio Radio Naoned hec’h abadennoù kentañ e brezhoneg ac’hann da benn-kentañ 2019.\nKenurzhier : coordinateur\nRadio Niverel Douarel : Radio Numérique Terrestre\nEmvod foran : réunion publique\nBannlev : banlieue\nMelaine Looten a du pain sur la planche mais ne manque pas d’enthousiasme. Le coordinateur de la toute nouvelle ‘’Radio Naoned’’ achève une tournée de réunions publiques en Bretagne pour informer les habitants de la création en cours de cette radio en breton de A à Z. Un projet qui a été lancé très loin de Nantes, par l’équipe de Radio Kerne à Ploneis, à la suite d’un appel à projets lancé par le CSA dans le cadre du développement de la Radio Numérique Terrestre. Tout reste à faire, mais le lancement officiel des programmes est prévu pour début 2019. Un appel est lancé pour soutenir financièrement Radio Naoned : http://www.radiokerne.bzh/br


Janed Flandrez - Wikipedia\n(Adkaset eus Janed ar Flamm)\nJaned Flandrez a oa bet ganet e 1295. Merc'h e oa da Loeiz Iañ (Flandrez) (Kont Nevers) ha Janed (Kontez Rethel).\nJaned Flandrez e Henbont\nDimeziñ a reas gant Yann Moñforzh e Chartrez (Eure-et-Loir a-vremañ) e 1329.\nMont a reas da Anaon e 1374.\nBrezel hêrez dugelezh BreizhAozañ\nPa oa aet Yann III (dug Breizh) da Anaon e 1341, un tabut a savas etre Yann Moñforzh hag e nizez Janed Pentevr evit bezañ e penn an Dugelezh. Graet e vez Brezel hêrezh dugelezh Breizh pe Brezel an div Janed c'hoazh eus ar brezel en doa tarzhet neuze hag a badas ugent vloaz.\nPa oa bet toullbac'het Yann Moñforzh e Pariz e kendalc'has-hi gant ar stourm o kemer penn e luioù, ar pezh a reas d'o mab Yann IV (dug Breizh) bezañ trec'h a-benn ar fin.\nHe brud a oa bet diazezet diwar un taol-kaer kaset da benn ganti e 1342. Tra m'edo arme Charlez Bleaz o lakaat seziz war Henbont e-lec'h m'he devoa Janed kavet repu enni, e oa deuet a-benn da reiñ nerzh d'ar soudarded ha da gêriz en-dro, kement ha ken bihan ma reas tro wenn an holl argadoù ouzh kêr. Un nozvezh, e penn ur strollad soudarded, ez eas e-maez ar gêr da lakaat an tan da gregiñ e teltennoù an enebourien. O tennañ splet eus an darvoud e teuas a-benn da dizhout An Alre a c'hellas-hi degas 500-600 marc’heg diouti da zistreiñ da Henbont pemp devezh diwezhatoc'h. Da-heul an taol-ouesk-se e voe graet Janed ar Flamm anezhi. O komz diwar he fenn en devoa an istorour gall Jean Froissart lâret : « he devoa kalon gwaz ha kalon leon ».\nRoet e oa bet he lesanv Janed ar Flamm d'ur pont a-c'haoliad war ar Blavezh en Henbont.\nAdtapet diwar « https://br.wikipedia.org/w/index.php?title=Janed_Flandrez&oldid=1849489 »\nDernière modification le 3 Her 2019, à 08:48


Pajenn:Milin - Gwechall-goz e oa.djvu/18 - Wikimammenn\nPajenn:Milin - Gwechall-goz e oa.djvu/18\nker mignon d’ezan, ma veze diês penn ar prins pep tro ma ranke Herri mont dioutan aur pennadig hepken. Eürus e oa hor Breizad keit ha ma c’helle beza, nia vije bet evit kas sonj e ekoar diwar e spered. Noz-deiz e kave d’ezan klevet e dad o lavaret : — « Breur fall ha map dizent, ma ’z out ! E pe lecli ez peus-te lezet da c’hoar ? » Klevet a rea ivez mouez e c’hoar garantezus o c’hervel anezan da zont d’he c’haout, ha bemnoz, dre e gousk, e wela anezi glac’haret o ouela hag o klemm outi he-unau, hep eur c’hristen beo war he zro.\nKement-ma a vourreve spered ar Breizad yaouank hag a lakea anezan da gaout aon na vije kouezet klanv e c’hoar, pe maro gant he glac’har.\nBemnoz, pa veze eat d’e gampr, kenta tra a rea Herri eo prenna e zor war e gein hag eno, neuze, gouela gwalc’h e galon en eur zellet ouz patrom e c’hoar hag o pokat d’ezan peb eil.\nMap Roue an Hiberni a oa e gampr harp-stok oc’h kampr heman. Klevet a rea anezan o klemm liag o ouela; ha goulenn outan a reas eun deiz :\n— Asa ! va mignon, lavarit d’in petra eo ar c’hlemmou-ze a glevan ganeo’h bemnoz, pa vezit eat en ho kampr ? Na nac’hit, me ho ped, netra ebet ouzin; lavarit d’in petra a zo oc’h ober poan d’eoc’h, ha, mar gellan, me a viro.\n— Ho trugarekaat ; netra ebet ama ne ra poan d’in, ha mar klevit ac’hanoun o klemm, ez eo, me gred, dre va c’housk. Piou na petra a c’hellfen-me da damall ama, ken eürus ha ma ’z oun ganeoc’h ?\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/18&oldid=109284 »\nKemmoù diwezhañ degaset d'ar bajenn-mañ d'an 26 Her 2017, da 16:50.


Ehud Olmert ((hebraeg : אהוד אולמרט), ganet d'an 30 a viz Gwengolo 1945 e Binyamina e Kefridi Breizh-Veur Palestina, hiziv an deiz en Israel) a zo daouzekvet kentañ ministr Israel. Bet eo bet bezkentañ ministr ha ministr an arc'hant e gouarnamant Ariel Sharon azalek 2003. Dont a reas da vezañ ezel eus Kadima pa voe krouet ar strollad politikel-se. Evel m'eo raktreset e lezenn Israel e kemeras plas Ariel Sharon (kentañ ministr d'ar mare-se) azalek ar 4 a viz Genver 2006, e-keit ma oa Sharon en ospital. D'an 11 a viz Ebrel 2006 e voe embannet ne c'hallfe ket Sharon kenderc'hel gant e garg, Olmert a gemeras e blas da vat neuze. Touiñ le a reas d'ar 16 a viz Ebrel 2006, hag aozañ ur gouarnamant kenunvaniezh goude trec'h Kadima e dilennadegoù ar gannaded.\nEhud Olmert e São Paulo, d'an 10 a viz Meurzh 2005.\nE-pad e servij-soudard e voe ofiser en un unvez troadegiezh tagañ, goude-se ec'h echuas evel kazetenner evit kelaouenn bemdeziek Tsahal. E skol-veur hebraek Jeruzalem eo bet skolveuriet war meur a zanvez : bredoniezh, prederouriezh hag ivez war ar gwir. A-raok stagañ gant ar politikerezh e labouras evel breutaer e-pad ur pennad.\nEhud Olmert a voe dilennet er C'hnesset evit ar wech kentañ e 1973, pa oa 28 vloaz. Ar c'hannad yaouankañ e oa. Seizh gwech da heul e voe dilennet en-dro, ha meur a garg a zegemeras : e penn bodad an aferioù diavaez hag e penn hini an difenn eo bet. Etre 1981 ha 1988 e voe ezel eus ministrerezh an aferioù diavaez hag eus burev ar surentez. E 1988 e voe degemeret evel ministr (hep karg resis ebet) e-barzh gouarnamant Yitzhak Shamir. Lakaet e voe da vinistr ar yec'hed etre 1990 ha 1992.\nEhud Olmert ha George W. Bush, d'an 23 a viz Mae 2006 en Ti Gwenn.\nEtre 1993 ha 2003 e voe dilennet Ehud Olmert maer Jeruzalem div wech. Degas a reas gwellaennoù a-fet deskadurezh hag a-fet danframmoù hentoù.\nE 1999 e stourmas a-enep da Ariel Sharon a-benn bezañ e penn Likoud, met koll e voe. Goude-se e tostaas muioc'h-mui ouzh Sharon. Goude bezañ kaset kabal Likoud evit an dilennadegoù e voe dilennet en-dro er C'hnesset e miz Genver 2003. Er memes bloavezh e tilezas e garg e ti-kêr Jeruzalem hag ez eas e-barzh gouarnamant Ariel Sharon : e-giz bezkentañ ministr da gentañ, hag evel ministr ar c'henwerzh hag an industriezh goude-se. D'ar 7 a viz Eost 2005 e voe anvet da vinistr an arc'hant, goude dilez Benjamin Netanyahou, hag a glemme peogwir e oa bet lakaet e pleustr ar steuñv kuitaat an tiriadoù aloubet e bandenn Gaza. Ehud Olmert, hag a oa bet ae-enep kuitaat an tiriadoù bet gounezet e-pad brezel c'hwec'h devezh hag en doa votet ivez a-enep da emglevioù Camp David (1978), a gemmas ali hag e savas a-du gant ar steuñv-se : « A-enep da Menahem Begin em boa votet […] Lavaret em boa dezhañ e oa ur fazi istorel. […] Hiziv an dezi ez on trist ne vefe ket mui bev evit klevout ac'hanon oc'h embann splann e oa ar gwir gantañ hag e oan e gaou. Evurusamant omp aet kuit eus ar Sinai».\nD'ar 4 a viz Genver 2006 e c'houzañvas Ariel Sharon ur barrad en e empenn, anvet e voe neuze Ehud Olmert da gentañ ministr da c'hortoz. D'ar 16 a viz Genver 2006 e voe lakaet da brezidant (da c'hortoz) Kadima, a-benn prientiñ dilennadegoù ar gannaded (28 a viz Meurzh 2006). Ehud Olmert n'en deus ket bet ur red micher a-bouez en arme, ar pezh a c'hallfe displegañ e emzalc'h e-pad ar brezel a voe etre Israel ha Liban e 2006. D'ar 24 a viz Genver 2006 e lavaras er gelaouenn Haaretz : « An dibab etre lakaat ar Yuzevien da vevañ war douar Israel a-bezh pe bevañ en ur stad enni ar brasañ niver yuzev, a redio ac'hanon da adreiñ tammoù eus douar Israel. »).\nGant dilennadegoù an 28 a viz Meurzh 2006, e tapas Kadima kaout 29 dileuriad (en holl ez eus 120 er C'hnesset). Dont a reas neuze da vezañ strollad politikel kentañ Israel a-fet niver a gannaded. Kadarnaet e voe Olmert evel kentañ ministr, hag ur gouarnamant a genunaniezh a aozas, gant strollad al labour (20 dileuriad), hini an dud war o leve (7 dileuriad) ha Shass. Ez-ofisiel e voe lakaet e voe da gentañ ministr d'ar 14 a viz Ebrel 2006, da lavaret eo 100 devezh goude ma vefe bet lakaet da gentañ ministr da c'hortoz. Olmert eo an den-stad kentañ eus Israel en deus anzavet e oa armoù nuklel gant ar stad-se. Kemend-se a c'hoarvez e-pad un atersadnen er skinwel alaman d'an 11 a viz Kerzu 2006.  D'an 30 a viz Gouere 2008 e voe meneget anv Olmert e aferioù breinadur, neuze ec'h embannas ne gemerfe ket perzh e dilennadegoù diabarzh e strollad politikel. D'an 18 a viz Gwengolo e voe erlec'hiet gant Tzipi Livni e penn Kadima. D'an 21 a viz Gwengolo 2008 ec'h embannas e zilez goude ma vefe bet dilennet Tzipi Livni e penn Kadima. Met dre ma n'eus gouarnamant nevez ebet e kendalc'h gant e garg betek dilennadegoù miz C'hwevrer 2009. D'ar 4 a viz Kerzu 2008 eo bet embannet gant justis Israel ne vefe ket tamallet Olmert en un istor trafikerezh levezon a denne da werzh lodennoù bank Leumi perc'hennet gant ar Stad d'un embregerezh arc'hanterezh, daoust ma oa ministr ar c'henwerzh hag an industriezh d'ar mare-se. Padal e c'hallfe bezañ tamallet en un afer all a denn da fakturennoù doubl a c'hoarvezas pa oa maer Jeruzalem ha ministr ar c'henwerzh hag an industriezh. En holl e kaver anv Olmert e c'hwec'h afer a denn d'ar breinadur pe d'ar flod.\n↑ http://www.rfi.fr/actufr/articles/084/article_48146.asp Ehoud Olmert hag an armoù nukleel\nAdtapet diwar « https://br.wikipedia.org/w/index.php?title=Ehud_Olmert&oldid=1716216 »\nDernière modification le 29 Eos 2016, à 11:38\nKemmoù diwezhañ degaset d'ar bajenn-mañ d'an 29 Eos 2016, da 11:38.


OHCHR: Breton () - Universal Declaration of Human Rights\nUniversal Declaration of Human Rights - Breton ()\n--O vezaÃ± ma'z eo war anaout an dellezegezh enstag ouzh holl izili an denelezh hag o gwirioÃ¹ par ha diwerzhus eo diazezet ar frankiz, ar reizhded hag ar peoc'h,\n_ o vezaÃ± ma'z eo war dizanaout ha dismegaÃ±siÃ± gwirioÃ¹ mab-den eo bet ganet an aktoÃ¹ a varbariezh a sav koustiaÃ±s mab-den en o enep, ha ma'z eo bet embannet eo donedigezh ur bed a vo ennaÃ± gant an dud frankiz da gomz ha da grediÃ±, dieubet ma vint diouzh ar spont hag an dienez, a zo mennad uhelaÃ± mab-den,\n--o vezaÃ± ma'z eo ret-holl diwall gwirioÃ¹ mabden gant reolenn al lezenn evit na vefe ket rediet an dud d'en em sevel ouzh an tirantegezh hag ar gwaskerezh da rekour diwezhaÃ±,\n--o vezaÃ± ma'z eo ret-holl kas war-raok an darempredoÃ¹ a vignoniezh etre ar broadoÃ¹,\n--o vezaÃ± ma'z eo bet embannet adarre er Garta gant pobloÃ¹ ar BroadoÃ¹-Unanet o feiz e gwirioÃ¹ diazez mab-den, e dellezegezh ha talvoudegezh mab-den, e parded ar baotred hag ar merc'hed en o gwirioÃ¹, ha ma'z eo bet disklÃªriet ganto e oant mennet da gas war-raok an diorroadur kevredigezhel ha da wellaat an aozioÃ¹-buhez en ur frankiz vrasoc'h,\n--o vezaÃ± ma'z eo bet gouestlet gant ar StadoÃ¹-Ezel diogeliÃ±, gant kenlabour Aozadur ar BroadoÃ¹-Unanet, an doujaÃ±s hollvedel ha gwirion ouzh gwirioÃ¹ mab-den hag ar frankizioÃ¹ pennan,\n--hago vezaÃ± ma'z eo a bouez bras kengompren ar gwirioÃ¹ hag ar frankizioÃ¹-maÃ± a-benn seveniÃ± ar gouestl,\nDISKLERIADUR HOLLVEDEL GWIRIOÃ™ MABDEN\nevel uhelvennad boutin da vezaÃ± diraezet gant an holl bobloÃ¹ hag an holl vroadoÃ¹, d'an holl dud hag ensavadurioÃ¹, gant an DisklÃªriadur-maÃ± atav en o freder, da lakaat kreskiÃ± dre ar c'helenn hag an deskadurezh, an doujans ouzh ar gwirioÃ¹ ha frankizioÃ¹-maÃ±, d'o lakaat da vezaÃ± anavezet ha sevenet tamm-ha-tamm da vat hag e pep lec'h, dre ziarbennoÃ¹ broadel hag etrevroadel, koulz e-touez pobloÃ¹ ar StadoÃ¹-Ezel hag e-touez ar re zo war zouaroÃ¹ dindan o lezennoÃ¹.\nDieub ha par en o dellezegezh hag o gwirioÃ¹ eo ganet an holl dud. Poell ha skiant zo dezho ha dleout a reont bevaÃ± an eil gant egile en ur spered a genvreudeuriezh.\nDa bep hini eo an holl wirioÃ¹ ha frankizioÃ¹ embannet en disklÃªriadur-maÃ±, hep ket a ziforc'h, a ouenn, a liv, a reizh, a yezh, a veno politikel pe a veno all, a orin broadel pe gevredigezhel, a leve, a c'hanedigezh pe a natur all.\nOuzhpenn-se ne vo graet diforc'h ebet hervez statud politikel, lezennel pe etrevroadel, arvro pe an dachenn-vro emaÃ± an den dindan he lezenn, pe dizalc'h pe dindan verezeh e ve, diemren pe bevennet hec'h aotrouniezh en ur stumm bennak.\nGwir a zo gant pep hini d'ar vuhez, d'ar frankiz, ha d'an diogelroez evitaÃ±.\nNe vo dalc'het den er sklaverezh nag er sujidigezh; berzet e vo kement stumm a sklaverezh hag a werzhaÃ±-sklaved.\nNe vo lakaet den da c'houzaÃ±v ar jahinerezh, na doareoÃ¹ pe kastizoÃ¹ kriz ha didruez.\nPar eo an holl dirak al lezenn ha gwir o deus da vezaÃ± diwallet ganti. Holl o deus gwir da vezaÃ± diwallet heÃ±vel diouzh kement gwallziforc'h a dorrfe an DisklÃªriadur-maÃ± ha diouzh kement tra a zegasfe seurt diforc'hioÃ¹.\nPep hini en deus gwir da gaout digoll gwirion dirak lezioÃ¹-barn broadel kenveliek evit oberoÃ¹ o dije torret ar gwirioÃ¹ diazez anavezet dezhaÃ± gant ar Vonreizh pa al lezenn.\nUr gwir par da hini ar re all a zo gant pep hini da vezaÃ± klevet dirak an holl ha gant reizhded gant ul lez-varn dizalc'h ha neptu, dezhi da dermenaÃ± e wirioÃ¹ ha dleadoÃ¹ hag an tamalloÃ¹ graet dezhaÃ±.\nDigablus eo kement den a zo tamallet dezhaÃ± ur felladenn ken na vo prouet eo kablus hervez al lezenn en ur prosez digor d'an holl ma vo bet diogelet dezhaÃ± an holl wareziou ret d'en em zifenn.\nNe vo kondaonet den ebet en abeg da oberoÃ¹ pe da nannoberoÃ¹ ha ne oant ket felladennoÃ¹ hervez ar gwir broadel pe etrevroadel d'ar mare ma oant c'hoarvezet. Den kennebeut ne vo barnet d'ur c'hastiz kreÃ±voc'h eget an hini a oa hervez al lezenn d'ar mare ma oa bet graet ar felladenn.\nDen ebet ne vo emellet diouzh c'hoant en e vuhez prevez, e diegezh, e annez pe e lizhiri, ha ne vo ket stoket ouzh e enor nag ouzh e vrud. Pep hini en deus gwir da gaout gwarez digant al lezenn diouzh emelladennoÃ¹ ha tagadennoÃ¹ a seurt-se.\nPep den en deus gwir da guitaat ne vern pe vro, da guitaat e vro-eÃ± zoken ha da zont en-dro dezhi.\nPep den en deus gwir da glask repu ha da gavout bod e broioÃ¹ all pa vez heskinerezh.\nAr gwir-maÃ± n'haller ket daveiÃ± dezhaÃ± pa vez klask war un den gant gwir abeg evit torfedoÃ¹ a genwir pe evit oberoÃ¹ kontrol da balioÃ¹ ha pennaennoÃ¹ ar BroadoÃ¹-Unanet.\nDen ebet ne vo tennet e vroadelezh digantaÃ± nag ar gwir da gemmaÃ± e vroadelezh diouzh c'hoant.\nGwir o deus ar wazed hag ar merc'hed adalek an oad da zimeziÃ±, ne vern o gouenn, o broadelezh, pe o relijion, da zimeziÃ± ha da sevel tiegezh. GwirioÃ¹ par zo dezho e-keÃ±ver an dimeziÃ±, e-pad ar briedelezh hag e-keÃ±ver an dibriediÃ±.\nNe c'hell bezaÃ± dimeziÃ± ebet hep asant gwir ha dieub an danvez-priedoÃ¹.\nPep den en deus gwir da vezaÃ± perc'henn e-unan pe a-gevret gant tud all.\nDen ebet ne vo tennet e berc'hentiezh digantaÃ± diouzh c'hoant.\nPep den en deus gwir da gaout frankiz ar soÃ±j, ar goustiaÃ±s hag ar relijion; er gwir-maÃ± emaÃ± ivez ar frankiz da gemmaÃ± e relijion pe e gredenn, hag ivez ar frankiz da ziskuliaÃ± e relijion pe e gredenn, eunan pe a-stroll, dirak an holl pe en-prevez, dre ar c'helenn, an oberoÃ¹, an azeulerezh pe al liderezh.\nPep hini en deus gwir d'ar frankiz d'ober e veno ha d'en disklÃªriaÃ±, da lavarout eo gwir da chom hep bezaÃ± trubuilhet en abeg d'e vennozhioÃ¹, gwir da glask, da resev ha da skignaÃ± keleier ha mennozhioÃ¹, dre n'eus forzh pe zoare disklÃªriaÃ±, hep teurel pled ouzh an harzoÃ¹.\nPep den en deus gwir d'ar frankiz d'en em vodaÃ± ha d'en em gevreaÃ± e peoc'h.\nDen ne c'hell bezaÃ± rediet da vezaÃ± ezel eus ur gevredigezh.\nPep hini, par d'ar re al, en deus gwir da gaout kargoÃ¹ publik en e vro.\nYoul ar bobl eo diazez aotrouniezh ar galloud publik; disklÃªriet e vo ar youl-se e dilennadegoÃ¹ onest ha mareadek gant mouezhierezh an holl, dre baperennoÃ¹ kuzh pe dre zoareoÃ¹ mouezhiaÃ± kevatal o tiogeliÃ± frankiz ar vouezhiadeg.\nPep den, evel ezel eus ar gevredigezh, en deus gwir d'ar c'hedskor ha da gaout e walc'h eus ar gwirioÃ¹ armerzhel, kevredigezhel ha sevenadurel en deus ezhomm evit e zellezegezh ha diorroadur dinask e bersonelezh a-drugarez d'ar strivadeg vroadel ha d'ar c'henlabour etrevroadel, en ur zerc'hel kont eus aozadur ha pinvidigezh ar vro.\nPep den en deus gwir da labourat, da zibab al labour a gar, da gaout aozioÃ¹ labour reizh ha dereat, ha da vezaÃ± gwarezet diouzh an dilabour.\nAn neb a labour en deus gwir da vezaÃ± paeet reizh ha mat evit ma c'hellfe, eÃ± hag e diegezh, bevaÃ± en un doare a zere ouzh dellezegezh mab-den, ha mar deo ret ouzhpenn, da gaout gwarez kevredigezhel dre hentoÃ¹ all.\nPep den en deus gwir da sevel sindikadoÃ¹ pe da emezelaÃ± enno evit difenn e lazioÃ¹.\nPep hini en deus gwir da ziskuizhaÃ± ha da gaout lezir, da gaout un amzer-labour bevennet poellek ha vakaÃ±soÃ¹ mareadek paeet.\nPep den en deus gwir da gaout ul live-bevaÃ± dereat evit e yec'hed, e aezamant ha hini e diegezh da lavarout eo: boued, dilhad, lojeiz, skoazell ar vezegiezh hag ar servijoÃ¹ kevredigezhel zo ezhomm; gwir en deus ivez d'an diogelroez ma c'hoarvez dezhaÃ± bezaÃ± dilabour, klaÃ±v, mac'hagnet, instaÃ±vet, kozh, pe koll an tu da gaout peadra da vevaÃ± en desped dezhaÃ±.\nAr mammoÃ¹ hag ar vugale o deus gwir da gaout harp ha skoazell dreist an holl. An hol vugale, ganet eus tud dimezet pe dizimez, o devo ar emmes gwares kevredigezhel.\nPep den en deus gwir da gaout deskadurezh. Digoust e tle bezaÃ± an deskadurezh, da vihanaÃ± an deskadurezh kentaÃ± ha diazez. Ret ha dleet eo ar gelennadurezh kentaÃ±. D'an holl e tle bezaÃ± kinniget ar gelennadurezh teknikel ha micherel, d'an holl e vo roet tu d'ober studioÃ¹ uhel hervez o dellid.\nPal an deskadurezh eo diorren personelezh mab-den ha lakaat doujaÃ± muioc'h gwirioÃ¹ mab-den hag ar frankizioÃ¹ diazez. Drezi e klaskor kreskiÃ± ar c'hengompren, an habaskted hag ar vignoniezh etre an holl vroadoÃ¹ hag an holl strolladoÃ¹ a ouenn pe a relijion disheÃ±vel, hag ivez kas war-raok obererezh ar BroadoÃ¹-Unanet evit derc'hel ar peoc'h.\nAn tadoÃ¹ ha mammoÃ¹, da gentaÃ±, o deus gwir da zibab an doare deskadurezh a vo roet d'o bugale.\nPep hini en deus gwir da gemer perzh evel a gar e buhez sevenadurel ar gumuniezh, da gaout dudi gant an arzoÃ¹, da gemer perzh en araokadeg ar skiantoÃ¹ ha da gaout e lod eus ar madoÃ¹ degaset ganti.\nPep den en deus gwir da gaout e lazioÃ¹ speredel ha danvezel deuet diwar an oberennoÃ¹ skiantel, lennegel pe arzel savet gantaÃ±.\nPep hini en deus gwir e renfe un urzh kevredigezhel hag etrevroadel a c'hellfe bezaÃ± peursevenet enni ar gwirioÃ¹ ha frankizioÃ¹ embannet en DisklÃªriadur-maÃ±.\nPep den en deus dleadoÃ¹ e-keÃ±ver ar gevredigezh, al lec'h nemetaÃ± ma c'hell peurziorren e bersonelezh en he frankiz.\nEn e wirioÃ¹ hagen e frankiz ne c'hell pep hini bezaÃ± bevennet nemet gant al lezenn ha nemet evit diogeliÃ± ma vo anavezet ha doujet gwirioÃ¹ ha frankizioÃ¹ ar re all hag evit klotaÃ± gant ezhommoÃ¹ reizh ar vuhezegezh, an urzh publik, hag aezamant an holl en ur gevredigezh demokratel.\nAr gwirioÃ¹ ha frankizioÃ¹-maÃ± ne c'hellor, war zigarez ebet, ober ganto a-enep da balioÃ¹ ha pennaennoÃ¹ ar BroadoÃ¹-Unanet.\nPennad ebet eus an DisklÃªriadur-maÃ± ne c'hello bezaÃ± komprenet evel pa rofe gwir d'ur Stad, d'ur strollad pe d'un den, da ober pe klask ober traoÃ¹ abenn distrujaÃ± ar gwirioÃ¹ hag ar frankizioÃ¹ embannet amaÃ±.


Good City for Dreamers / General Elektriks (2009) | Korn an dudi\nGood City for Dreamers / General Elektriks (2009)\nPosted: 25 Genver 2013 in Pladennoù\nEil pladenn ar strollad General Elektriks eo Good City for Dreamers, deuet ‘maez e 2009 (label Discograph).\nDizoloet ‘m eus General Elektriks dre zegouezh penn da benn, o klevout an ton Raid the Radio pa oan bet da welet ur sonadeg n’en doa tra ‘bet da welet. Ya, c’hwi oar, an tonioù a lakaont da dremen er sal amzer ma tegouezhfe an dud… Ken plijus ‘m eus kavet an ton diouzhtu em eus kredet mont da c’houlenn da baotr ar son petra oa. Ha setu…\nDibaoe ‘m eus bet tro da welet ar strollad div wech war al leurenn. E Kemper da gentañ, da vare Insolent. Ken plijet ‘oan bet (ha re verr ‘oa ar set) ken on bet da Sant-Brieg d’o welet en-dro pa ‘m eus gwelet e oant da zont er Citrouille. Dizoloadenn ar bloavezh 2012 ‘vidon.\nHervé Salters en deus krouet ar strollad. Sevel a ra an tonioù, ha seniñ gant ar c’hlavieroù. Sonet en deus a-raok gant a bep seurt tud, ha n’eo ket gant forzh piv : Femi Kuti, DJ Mehdi, Blackalicious… Un energiezh spontus a vez gantañ war al leurenn, ur souezh !\nKavout a reer gantañ sonerien barrek-kenañ ha ken nerzhus all.\nJessie Chaton : gitar-boud, klavieroù boud.\nJordan Dalrymple : taboulinoù, MPC.\nNorbert Lucarain : taboulinoù, vibrafon.\nEric Starczan : gitar tredan.\nAr pezh ‘zo dreist ‘pad o sonadegoù eo e vez laoskeet gant Hervé Salters ur gwir plas da bep soner ‘vit reiñ d’an dud ar pezh en deus da reiñ : ur solo dreist a vez kinniget gant pep hini da nebeutañ.\nDiaes-tre eo din lakaat ur rumm d’ar sonerezh-se. A-hervezh e kaver ez eo elektro, elektroswing, trip-hop pe me oar petra c’hoazh. Deoc’h-c’hwi d’ober o soñj, forzh penaos ne blij ket din lakaat rummoù da bep tra. ‘Pezh-zo sur eo ez eo sonerezh youlek-tre, fiskal ‘vit hejañ e revr ha n’eo ket evit chom morgousket.\nTeir fladenn a zo bremañ ganto met ma hini karetañ eo Good City for Dreamers, ha n’eus ket un ton a zisplijfe din warni.\nSelaou ar bladenn a-bezh ‘vit netra a c’haller ober aes war Internet, war Grooveshark da skouer, da lâret eo hep bruderezh ‘vit ton diwezhañ Justin Bieber pe Britney Spears ‘vel war Deezer. Spi ‘m eus e plijo deoc’h. 😉\n1. Take Back The Instant\n2. Raid The Radio\n3. You Don’t Listen\n5. Cottons Of Inertia\n7. Engine Kickin’In\n8. David Lynch Moments\n9. Gathering All The Lost Loves\n10. Mirabelle Pockets\n11. La Nuit Des Ephémères\n12. Bloodshot Eyes\n13. Rebel Sun\ngeekezig a lavar:\n25 Genver 2013 da 10:10 PM\nN’anavezen ket kennebeut, trugarez evit an dizoloadenn! Daoust din soñjal em eus bet klevet kanaouennoù zo dija… Implijet e vefent bet e-barzh bruderezhioù bennak?\nPlijus eo da selaou, “easy listening” me gav (hep na vefe un dra fall hañ, just a-walc’h).\nhoelbzh a lavar:\n28 Genver 2013 da 12:59 PM\n‘Mann ‘bet. Laouen ma ‘z out bet plijet. 🙂\nTonioù ar bladenn-mañ n’ouzon ket, met ne sellan koulz lavaret morse an tele. “Tu m’intrigues”, un ton a oa war ar bladenn gentañ (anvet Cliquety Kliqk) en deus servijet da vrudañ ur Merco (sellet amañ). Marteze anavezez dija al lec’hienn-mañ, un diaz roadennoù klok a-walc’h, aes ober gantañ pa glasker an ton implijet e bruderezh-mañ-bruderezh. Hervezo n’eus ton all ebet a vije bet implijet atav.\n28 Genver 2013 da 2:14 PM\nN’anavezen ket al lec’hienn, trugarez!\nE gwirionez, ne oa ket dre ret e-barzh ur bruderezh (ne sellan ket kalz ar skinwel kennebeut ^^) met kentoc’h un dra am befe bet tro da glevet ingal (dre ma na selaouan ket eus radioioù sonerezh kennebeut em boa soñjet e bruderezh 😉 )…\n28 Genver 2013 da 2:31 PM\nN’ouzon ket lâret dit neuze…\n28 Genver 2013 da 2:34 PM\nN’eo ket grevus!! 😀\nEn même temps que la jeunesse / Jean Harambat\nComme un lion / Samuel Collardey (2013)


Pajenn:Instructioneu santel ar er gurionnéeu principal ag er religion, 1790.djvu/360 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/360\ndoh er urionné, er Jugemant terriplan hac en dannation éternel. N’en dès nitra e arfleu davantage colèr en Eutru-Doué, eid er profanation sacrilege a Gorv hac a Oaid précius Jesus-Chrouist ; ha S. Paul e lar é puniss liès er fal Gommunioneu dré glinhuedeu corporel, ha dré er marhue subit.\nAg en dispositioneu requis eit communiein erhad.\nDeu sort dispositioneu e zou requis eit communiein erhad, bout-ç’ou ré eid er horv, ha ré-ral eid en inean.\nA fæd dispositioneu er horv, bout-ç’ou dihue principal : 1.° Réd-è boud ar yun a oude creis-noz, meit hac ean e vehér én dangér a varhue ; de larèt-è, ne faut quet en dout daibrét nac ivét nitra a oudé creis-noz. 2° Réd-è tostad d’en Daul Vasq guet respèt ha modesti.\nA fæd dispositioneu en inean, bout-ç’ou ehue dihue principal : 1.° Er burtæd a gousciance, hemb péhani ér Gommunion e zou sacrilege ; 2.° En devotion a galon, hemb péhani er Gommunion n’en dai na tuem na yein.\n1.° Réd-è tostad guet purtæd a gousciance, hemb péhani er Gommunion e zou sacrilege ; de larèt-è, réd-è en dout conservét er santeleah ag er Vadiènd, pé en dout hé reparét dré ur gùir bénigèn, pé mar carét, èl ma lar er Hatechén ; réd-è bout pur ha næt a bep-sort péhet marvel, de larèt-è, boud ér stad a hræce Doué. Rac-ce en-n’emb e hum\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/360&oldid=128915 »


17 Jan 2008 - 06 Jun 2019\nKambodja (Kampuchea) a zo ur vro eus gevred Azia, poblet gant war-dro 15 milion a dud, Phnom Penh o vezañ he c'hêrbenn. Kambodja eo anv ar Stad zo deuet war-lerc'h an Impalaeriezh Khmer Hindouek ha Bouddhek a renas war ledenez Indez-Sina a-bezh pe dost etre an XIvet hag ar XIVvet kantved. Kambodja en deus harzoù stag ouzh Bro Thailand er C'hornog ha Gwalarn, Laos er Biz , ha Vietnam er Reter hag er Gevred.\n16 Nebeut a draoù ouzhpenn\nAdal 1967-68, p'emañ an ekonomiezh o vont war wasaat ha goude trubuilhioù a berzh ar Khmered-Ruz -rebelled communour gant soñjoù Maoist- , eo rediet Norodom Sihanouk da reiñ d'ar 14 a viz Eost 1969 renerezh ar gouarnamant d'ar jeneral Lon Nol a oa e penn an arme, anavezhet evit e enep- kommunouriezh, en eskemm d'ur sikour a-berzh ar Stadoù-Unanet. D'an 18 a viz Meurzh 1970 e ra Lon Nol un daol-Stad en enep da Sihanouk p'emañ emañ en estrenvro (Moskov ha Pekin). Deuet da vezañ a-gevred gant ar Stadoù-Unanet eo neuze staget Kambodja d'ar strategiezh diskar ar c'hommunouriezh e Azia ar Gevred.\nGant sikour bro Sina e krog ar Khmered-Ruz en ur brezel gwir a-enep an armeoù gouarnamantel. Ouzhpenn d'ar brezel diabarzh-se eo kaset ar vro e brezel ar Vietnam. War nes gounnez eo ar Ghmered-Ruz adalek 1970, met savetaet eo evit ur mare ar rennad republikour gant an Amerikaned (Ebrel-Even 1970). Daoust da se ne teuont ket a benn da harpañ ar gommunourien daoust d'o bombezadegoù kirri-nij, hag e paouezont gant o sikour e 1973. Khmered-Ruz Pol Pot, sikouret gant Sina a gemer Phnom Penh d'ar 17 a viz Ebrel 1975, hag e lakaont e plas ur rennad aotoritel maoist.\n"Angkar" (ar renkadur) ar Ghmered Ruz a lak neuze e plas ur bolitikerezh maksimalour, strizhoc'h c'hoazh eget an hini soviedel pe maoist, gant ar pal da c'hlanaat ar vro diouzh sevennadur ar c'hêrioù. Pep kêr, war skouer Phnom Penh en noz etre ar 17 hag an 18 a viz Ebrel 1975, a zo gouloet deus o annezidi, kaset da vezañ addesket war ar maez. Ar c'hlask ingal war lec'h an dud desket kozh , "anavezhet" gant o anaoudegezh deus ur yezh estren pe dra m'o deus lunedoù (da skouer), ouzhpenn d'ar minoù staliet eus an daou du, deus an dizvouediñ ha deus ar c'hleñvedoù a gas da lazhadegoù a-vern ha d'ur gwalleur dengarour a orin politikel. Lakat un niver war an niver a dud marvet a zo ul labour diaes ha c'hoazh hiriv ne vezer ket sur tre. An niver a 1.7 milion a zo an hini an aliesañ larêt. Un nebeut a intellektualed o dije c'hoant e vije anavezhet an emlazhadeg Khmer-se gant ar Broadoù-Unanet evel ur gouennlazh, met ne glot ket gant termenadenn ur gouennlazh, peogwir n'eo ket an aberzherien ezel eus ur strollad broadel, ethnek, Gouennour pe relijiel (Pennad 6 al Lez-kastizañ etrebroadel).\nE 1979 eo aloubet Kambodja gant Vietnam, o disrujañ ar rizigi war ar memes tro hag o kas ar rennad Khmer Ruz d'an traoñ. Pennoù bras Vietnam a lak e plas ur gouarnamant tost diouzh o c'hoantoù hag adaozañ a reont ar vro hervez ar framm Laosian ha Vietnamian. Ur brezelig a grog neuze er vro etre luskadoù disheñvel o vont deus ar Ghmered Ruz betek rennadoù Roueel sikouret gant an Thailand.\nGoude aet soudarded ar Vietnam kuit e 1989, ha kas soudarded an ABU e penn-kentañ ar bloavezhioù 1990, ec'h adkavas ar rennad un tamm a emrenerzeh, en ur vezañ alies diskuilhet e-keñver nann-oberiantiz gwirioù Mab-Den. Ar 1añ minist, lakaet er galloud gant ar Vietnamed, a ren c'hoazh ar vro hiriv an deiz, dalc'het e penn a-drugarez da 4 dilennadeg douetus en un aergelc'h leun a feulster. An enebour pennañ, Sam Rainsy, a oa aet da glask repu e Bro C'Hall e 2005. Ar roue Norodom Sihanouk, a oa distroet e penn ar Stad, en deus diskroget un eil gwech e 2004 evit e mab yaouankañ Norodom Sihamoni, dañser klasel bet hag ambasadour Kambodja e-kichen an UNESCO e Pariz.\nKambodja a zo dalc'het hiriv an deiz dirak dibaboù poanius da gemer. E ekonomiezh hag a zo c'hoazh stag-tre ouzh ar sikour etrevroadel (e 2001 e teu un drederenn eus budjed ar Stad eus donezonerien etrevroadel) a gouzañv ul lovriñ bras-tre (bro lec'hiet 162vet war 179 e-keñver "Iñdis merzhout al lovriñ" Transparency International e 2007. An diorren ekonomikel a zo gorrekaet gant ar bern a drafikoù a vez war zu ar broioù nesañ (mein prizius, koad, gistierezh, dramoù) hag ar sistem barnerezh gwan-efedus. Kudennoù all bet a ziwar ar rennad Khmer Ruz a ziaesaa diorren ar vro evel hini an douaroù (aozadur an dachenn a zo pell da vezañ echuet) pe an deskadurezh, hag a zo bet diskaret penn da benn gant ar Ghmered Ruz (kelennerien lazhet, hag all...).\nIn Tam : Prezidant diwezhañ Bodadeg Broadel an SRN, ha den e karg renad Sihanouk. Eñ eo en doa kaset ar Vodadeg Broadel da votiñ evit diskar e Benn, ar prinz Sihanouk e 1970\nPen Sovan : Kentañ ministr ar rennad komunour lakaet e plas gant Republik Sosialour ar Viêt Nam e voe etre 1979 ha 1981, goude o zrec'h war rennad maoist Pol Pot. E 2007 eo aet davet Strollad gwirioù Mab Den Kem Sokha.\nKavet e vez 20 proviñs e Kambodja : Banteay Mean Chey\nBez ez eus 14.2 Milion a annezidi (war dro 20% eus ar boblañs a vefe marvet e pad ar renad Khmer Ruz etre 1795 ha 1979).\nBez e oa 0.3 medisin evit 1000 annezad e 2003, hag e oa 6% eus ar PIB implijet evit ar yerc'hed.\nAdtapet diwar « https://br.wikipedia.org/w/index.php?title=Kambodja&oldid=1635406 »\nKemmoù diwezhañ degaset d'ar bajenn-mañ, d'an/ar 13 Ebr 2015 da 22:55.


Kerentiad : Cercopithecidae\nGenad : Mandrillus\nAr mandril (Mandrillus sphinx) a zo ur marmouz hag a vev en Afrika.\nEtre 60 ha 80 cm eo korf ar mandril, gant ul lost berr (nebeutoc'h eget 10 cm). E bouez zo etre 10 ha 40 kg.\nHeverk eo ar par gant e erienoù askornek glas war e zremm. Fas ar barez n'eo ket ken livet. Disheñvel eo ar barez a-fet ment ivez kar n'eo nemet un drederenn eus ar par. Servijout a ra livioù flamm e zremm hag e benn a-dreñv (mouk-sklaer) d'ar par evit diskouez e statud dirak ar parezed.\nklopenn ur mandril.\nBevañ a ra a-strolladoù e koadegi gleb. Pep bagad a vev war un dachenn 50 km² bevennet gant merkoù-c'hwesha ha difennet ouzh ar strolladoù all. Ur par pennañ zo er strollad ha gouennañ a ra gant an holl barezed koulz lavaret.\nAn aliesañ e chom war an douar, nemet diouzh an noz ma pign gant ar gwez. Kerzhet ha redek a ra war e barlochoù.\nEn em vagañ a ra diwar frouezh, greun, vioù ha loened bihan.\nBep 18 miz e vez ganet unan bihan gant ar barez. Dougen a ra anezhañ stag ouzh he c'hof da gentañ ha, pa vez bras a-walc'h, war he c'hein.\nDre ma vez chaseet ar mandril evit e gig ha distrujet e diriad emañ en arvar hiziv an deiz.\nTiriad ar mandril\nAdtapet diwar « https://br.wikipedia.org/w/index.php?title=Mandril&oldid=1670000 »\nLoened Afrika ar C'hreiz\nKemmoù diwezhañ degaset d'ar bajenn-mañ d'an 30 Her 2015, da 14:20.


Diffusion du lundi 11 mars 2019 Durée : 10min\nMarvet eo ur vaouez deus Kerien e gwallzarvoud karr-nij an Ethiopian Airlines. Laouen meurbed Hocine Nedjar da c'houzout n'eo ket ken Abdelaziz Bouteflika war ar renk evit an dilennadeg Prezidant e Bro Aljeria ! Ha berzh abominapl 'ra mediaoueg Brest, ouzhpenn ur milion a dud a zo bet enni.\nN'eo ket ken Abdelaziz Bouteflika war ar renk\nDivizet en deus Abdelaziz Bouteflika lakaat un dermen d'e vuhez politikel. Embannet en deus bremaik ne vefe ket ken war renk evit mont da Brezidant Bro Aljeria. Laouen meurbed eo Hocine Nedjar, a-orin deus Bro Aljeria.\nMarvet eo ur vaouez deus Kerrien e gwarllzarvoud an Ethiopian Airlines\nUr vreizhadez a oa 'barzh ar c'harr-nij hag a zo kouezhet en Ehiopi disul. Ar vaouez oadet a bevar bloaz ha tregont a orin deus Kerrien kichen Kemperle a 'oa e-bourzh ar Boeing 737 deus ar gompagnunez Ethiopian Airlines. Neubeut goude bezañ dibradet eo kouezhet ar c'harr-nij. Sarah Auffret a laboure war dachenn an endro. Displegadennoù Katell Uguen.\nOuzhpenn ur milion a dud zo bet e vediaoueg ar Gapusined e Brest\nDindan daou vloaz ez eus bet ur milion a dud o vont da amprestiñ levrioù, da lenn anezho pe da gaout plijadur gant c'hoarioù video. Ouzhpenn 120 000 diell a zo bremañ kinniget er vediaoueg Fañch Mitterrand. "Pa oamp o prientiñ ar vediaoueg a-raok e tigorfe ne soñjemp ket e vefe kement a dud o tremen" eme Klervi Abalan, levraouegerez e rouedad levraouegoù Brest.


Pajenn:Instructioneu santel ar er gurionnéeu principal ag er religion, 1790.djvu/372 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/372\né ma assès hum examinein ar er péhedeu a action ; de larèt-è, ar er péh e hoès groeit hemb quin : réd-è hoah hum examinein ar er chongeu a speret ha dezirieu a galon ; rac quênt pé goudé ma hoès groeit ur péhet a action, hui e hoès marcè commettét mui eit cant-péhet a chonge hac a zezir. Liessoh e péhèr dré chonge, ha guhavè dré zezir, eit ne rér dré action. Er chonge hemb action e eèll bout péhet, èl m’hun nès remerquét en Articl ag er Baillardiah. Èl-ce er-ré ne brezant quet hum examinein ar ou chongeu ha dezirieu, forh liès ne govessant quet en derderan ag ou féhedeu.\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/372&oldid=128929 »


Pajenn:Instructioneu santel ar er gurionnéeu principal ag er religion, 1790.djvu/47 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/47\nun otorité spirituel ar beb-Éscob hac ar beb-Fidel. Rac-ce hun Tad santel er Pab, Viquel Jesus-Chrouist, e zou Bugul er Vugulion ha Bugul en devèd. Peb-Éscob guet é zevèd e form ul lod ag en Ilis general ; hac en ol Fidelèt guet ou Bugulion, e zou aliét guet hun Tad santel er Pab dré er memb creden, dré er memb espérance, dré er memb Doctrin, dré er memb Sacremanteu ; ha ne rant ol meid ur memb corv.\nEn Ilis-zou Santel : rac n’en dès meid én assamblé-ze é rantér de Zoué en inour e zou deliét tehou ; rac Jesus-Chrouist er pèn a nehi, e zou santel hac er vamèn ag en ol santeleah ; rac ne grèd na ne ansaign meid en Doctrin santel hi dès désquét guet hé Mæstr divin : rac ul lod-vad a hé mambreu e zou santel, hac ér mæz a nehi n’en dès quet a santeleah nac a salvedigüeah : rac conduiét-è perpet dré er Speret-Santel, péhani e ra dehi n’eèll quet hum drompein nac aprouvein er gorruption. Remerquet erhad é hès én Ilis deu-rum tud ; devèd ha Bugulion : d’er Vugulion-è ansaignein ; ha d’en devèd-è cheleuèt hac aboeissein. D’er Vugulion en en dès Jesus Chrouist larét : Quêret, ansaignet quement Nation-zou, ha badèet ind é Hanhue en Tad, hac er Mab hac er Speret~Santel : é-hon gueneoh bamdé beèd en achemand ag er béd : ha d’en devèd en en dès larét : En n’emb ne cheleuou quet en Ilis, e zeli bout trætét èl ur Payan hac ur péhour publiq. Mæs remerquet\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/47&oldid=129037 »


Pajenn:Crocq - Marvailhou Kerne, 1910.djvu/64 - Wikimammenn\nPajenn:Crocq - Marvailhou Kerne, 1910.djvu/64\n« Gant amzer ha dre bilpaza\nE reer an hent ar pella, »\nGwennole a dostea ouz Douarnenez ; an abardaez, gwir eo, a dostea ivez, eus e du.\nHa setu hor C’haper da droï eun tammig er-meaz an hent, evit… dizoura, resped d’eoc’h, ouz eur voden-lann, e-harz eur bern mein. N’ouzoun dare penaos, met e vouchouer hag en doa skoachet dindan e vrec’h a risklas ; hag, abarz ma c’hellas Gwennole Mellfaout diarbenn an taol, e kouezas d’an douar a-stok.\n— « Salver Doue, eme ar C’haper, emaoun rivinet ! Sur a-walc’h ar vi a zo rannet ha ne deuio ken da vad ! »\nHag e stouas da dapout e vi kazeg. Siouaz, siouaz !… Ar sitrouilhezen he doa stoket ouz eur beg-mean hag a oa digoret dre an hanter… An dour a redas bilh-bilh diouz daoulagad Gwennole, kement e klemmas.\nHogen, eur c’had hag a oa hanter-gousket en he gwele, e-kreiz ar voden-lann, a zihunas a-grenn o klevet trouz ha klemmou, hag hi ken buhan d’en em zifreta kuit ac’hano, gwella ha buhana m’her gouie ober ! Ar C’haper, ha n’en doa ken sonj nemet en e vi kazeg (hag en enoriou ; siouaz ! kollet), her gwelas o tilammet kuit. Hag hen war he lerc’h ivez ; met re lor e oa e zivesker e-skoaz re al loen besk diouskouarn-hir…\nHag e glemmou a yee en-dro pounneroc’h ha war wasaat. — « Setu aze, emezan en eur zifronka etre daou bennad lenva, setu aze ar pez am eus kollet ! Na lijer e oa va ebeul bihan, hag hen c’hoaz o paouez dont er-meaz eus ar vi ! Pebez loen en dije great hennez ! Ah ! Salver benniget !… Daoust d’ar pez a c’hellfe va gwreg randouna d’in, evit ar\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/64&oldid=111088 »\nKemmoù diwezhañ degaset d'ar bajenn-mañ d'an 25 Kzu 2017, da 14:01.


Battlestar Galactica: The Second Coming zo ur film skiant-faltazi eus ar Stadoù-Unanet embannet e 1999 hag a bad 30 munutenn. Ur steuñv e oa evel pilot evit adlañsañ ur stirad skinwel nevez Battlestar Galactica a vefe bet o kenderc'hel istor ar stirad skinwel eus 1978. Ar gendalc'hadenn Galactica 1980 a vefe bet disoñjet.\nKenskrivet, kenbroduet ha kenrenet eo bet gant Richard Hatch hag en devoa c'hoariet ar c'habiten Apollo er stirad skinwel diazez. Ar film a oa bet savet evit kendrec'hiñ Universal Studios, perc'henn gwirioù ar frañchiz Battlestar Galactica, da adlañsañ ar stirad skinwel. Ar film pilot zo bet skrivet gant Richard Hatch hag e amourouzez d'ar mare-se, ar skrivagnerez Sophie LaPorte. Renet e oa bet ar film gant Richard Hatch ha Jay Woelfel. Produet eo bet gant Johnnie J. Young ha Sophie LaPorte.\nBattlestar Galactica: The Second Coming war IMDb\nAdtapet diwar « https://br.wikipedia.org/w/index.php?title=Battlestar_Galactica:_The_Second_Coming&oldid=1998634 »\nKemmoù diwezhañ degaset d'ar bajenn-mañ d'an 10 Mez 2022, da 15:03.


Buhez ar Zent. pages 551, 552, 553, 554. Encyclopédie Marikavel.\npage 551, 552, 553, 554\nPevare devez a viz Eost\nDiazezour Urz ar Vreudeur-Prezegerien (1170-1221)\nominik a deuas er bed er Spagn, er bla 1170. E vamm Jann d'Aza, eur zantez he-unan, a lakas he holl aked evit trei, pa oa c'hoaz yaouank, e spered war-zu Doue. Deski a reas d'ezan, dreist-oll, karet ar Werc'hez; ha devosion ar c'hrouadur a yeas kement da galon Mamm Doue, ma plijas ganti en em ziskouez alïes, ha deski d'ezan an doare da lavaret ar Rozera. Divezatoc'h, ar beden-ze a vezo e wellan benveg evit konvertisan an heretiked.\nD'an oad a bevarzek vla, e gerent hen c'hasas da skol-veur Palenzia. Eno e labouras, hag eno e teuas da vezan desket kouls war skianchou an douar ha war skianchou an nenv. Ar gernez o vezan kouezet war ar vro, e roas betek e zilhad d'ar beorien. Zoken, evit kaout muioc'h da rannan gante, e werzas e levriou, treo a briz bras, er mare-ze ha ne oa c'hoaz anavezet nemet ar skridou-dorn. E vue a oa pinijennus : yun a rê allés; n'en devoa ken evaj nemet dour, ken gwele nemet eur planken. Dre-ze e viras ken brao glanded e galon ma oa eun dudi evit an Ele ha Rouanez an Ele dont davetan.\nDeut da vezan beleg, eskob Osma hen dibabas evit bezan chaloni e iliz-veur. « E-touez ar chalonied-all, Dominik a oa evel eur sklerijen savet awel d'an holl, ar c'hentan dre e zantelez, an divezan dre e izelded a galon. C'houez vat a oa gant e vue evel ma ve gant ar bleun d'an neve-amzer. Noz-de en iliz, ne skuize kammed o pedi, ha kammed ne finve eus ar gouent, nemet ouz red, gant aon da goll ar gwel a Zoue. » War c'houlenn e eskob, en em roas da brezeken Osma hag er c'hêriadennou tro-war-dro; e brezegennou a zougas kalz frouez. Evelse e vevas epad nao bla. E oa neuze o 'n em brepari, hep gouzout, d'an oberou bras a dlee kas da benn divezatoc'h.\nWar-dro ar bla 1204, eskob Osma a yeas da Rom hag a gasas gantan Dominik. O tremen dre ar c'hreiste eus ar Frans, e oent testou eus an dismantr a rê, er vro-ze, an Albigiz, eun toullad heretiked diwar-dro Albi. Ar re-ze a oa dispac'herien ha franmasoned an arnzer-ze. Dominik a chomas mantret e galon hag a lakas en e zonj dont er c'hentan m'hallje da zikour kristenien ar vro-ze. Distro eus Rom, e chomas eta er Frans. Prezek ha prezek a rê c'hoaz; ar wirione a bare war e vuzellou evel eur sklerijen lugernus. Evit gwelloc'h he lakat da baran dirak daoulagad an heretiked, e veze bepred prest da gonferansi gante en o zier ha war ar plasennou, dre gomz ha dre skrid. Eun devez e oe dibabet tri den desket evit barn etre skridou ar zant ha re an heretiked. O vezan n'hallent ket 'n em glevet war ar varnedigez, en em glevjont, da vihanan, da gemer Doue da varner bras. Ar skridou, kouls re an heretiked ha re Zomïnik, a dlee bezan stlapet en kreiz eun tantad tan, hag an hini a vije espernet a vije an hini mat. Grêt e oe eta eun tantad, hag ar skridou tôlet ennan. Kerkent hini an heretiked a yeas en ludu; hini Dominik a zavas anezan e-unan ' us d'ar flammou, ha distôlet e oe er-mêz hep droug ebet. Eun eil hag eun trede gwech e oe grêt an aprou, ha ter gwech skridou Dominik a oe distôlet hep ma vijent bet, zoken, duet gant an tan. Kement-se a ziskoueze skler en pe du e oa an Otrou Doue ha gant piou e oa ar wirione. Darn eus an heretiked a zigoras o daoulagad, mes darn-all a chomas aheurtet hag a zonjas, zoken, en em zizober eus ar zant en eur hen lazan. Mes Doue a ziwalle e zervijer ha n'helljout ket kregi warnezan.\nNe zellent tamm, an heretiked-ze, ouz lazan ar gwir gristenien; rak-ze, ar brinsed katolik a renkas sevel eun arme evit diarbenn o fallagriez. Simon Monfort a oe trec'h d'eze en Muret (12 a viz gwengolo 1213). Mes d'ar gwir gristenien, kouls ha d'an heretiked, Dominik ne brezege nemet ar peuc'h hag ar garante a dle ren etre breudeur ha kenvroïz. N'en devoa ken kleze nemet ar beden ha komzou Doue. Ar beden a lavare e-unan an alïesan, hag a c'hourc'hemenne ar muian d'ar re-all, oa ar Rozêra. E brezegennou hag e viraklou, harpet war ar Rozêra, a reas d'ezan gonid milierou ha milierou heretiked d'ar gwir fe.\nMes seul ma laboure, seul kreski e rê e labour. Dont a reas ar mare n'hellas mui padout e-unan, hag e sonjas kemer re-all d'e zikour. Ar re-man a oe an izili kentan eus eun Urz neve a venec'h a deuas da vezan ken brudet dindan an hano a Vreudeur-Prezegerien. Mont a reas da Rom da gât ar pab Innosant III, evit kaout ôtre d'e reolen. Ar pab a oe nec'het. Mes an noz war-lerc'h ma oe grêt outan ar goulenn, e welas dre eun hunvre, iliz Latran o vennan kouezan ha Dominik ouz he harpan gant e ziskoa galloudus. Raktal e welas eno bolonte Doue hag e roas e ôtreadur. Ouspen an tri le a ve grêt en holl Urziou menec'h, a baourente, a zentidigez hag a c'hlanded, e rent an hini d'en em rei da studian ha da brezek Aviel Jezuz-Krist. O gwiskamant a oa eur zaë c'hloan gwenn gant eur vantel du wrar c'horre.\nDaoust ne oant nemet c'houec'h evit komans, Dominik o c'hasas war-dro goueliou Pask 1217, er Frans, en Itali hag er Spagn, da sevel kouentchou neve. « Ar gwiniz, emezan, a zoug pennou pa ve hadet, mes ne ra nemet breinan pa ve berniet.»\nAr c'houentchou neve savet dre e urz ne zalejont ket da vezan leun, ha Dominik breman a dremeno e amzer o vont eus an eil d'eben d'o gwelet, d'o c'hennerzi ha da zerc'hel pep tra en urz; hirie en Pariz, varc'hoaz en Rom, hag ac'hane da Vologn ha d'ar Spagn. Dre mac'h ee, e hade ar miraklou a-unan gant komzou Doue. War e droad e veaje bepred, eur vaz en e zorn ha levr an Aviel dindan e gazel. Er-mêz eus ar c'hêriou e valee war e dreid noaz, ha pa zigoueze gantan o goulian war ar vein begek, e lavare gant eur mousc'hoarz : « Greomp pinijen, breudeur ! » - - Pa zigoueze eur barrad glao, en em lake da ganan an Ave Mari Stella pe ar Veni Creator... Seul-vui e veze digemeret fall, seul-vui e veze laouen.\nEn Bologn e kouezas klanv. D'ar venec'h, e genvreudeur, dastumet endro d'ezan, e lavaras : « An heritach a lezan ganec'h, ma bugale, hag ho pedan da viret gant evez eo : ar garante etrezoc'h, an izelded a galon hag ar baourente digemeret gant joa. » Lavaret e oe pedennou an angoni. D'ar c'homzou-man : « Subvenite, Sancli Dei... Tostaet, sent ar baradoz, deut d'hen diarben; Ele an Otrou, kaset e ine dirak an Otrou Doue... » Dominik a zavas e zaoulagad en nenv hag a roas en peuc'h e ine d'e Grouer, d'ar 6 a viz eost 1221.\nGourc'hemennou an Iliz a lavar : « Ma teu eur beleg hag en deus karg a ineou d'ober yun e barousianiz eus bara an Aviel, ra vezo grêt d'ezan yun eus bara ar gommunion, ha ma talc'h da chom hep prezek, ra vezo lemet e garg digantan. »\nMes mar deo eun dever striz d'ar beleg prezek, ken striz-all eo an dever en deus ar bobl kristen da zont d'e selaou.


Paotr kar-e-vro eo Gireg Konan : choazet en deus dont da vevañ e Perroz(-Gireg!), e-lec'h m'emañ kavell e familh, daoust ma oa bet savet pell alese, en tu all d'ar mor bras, e bro Gebek. Di e oa aet e dud hag e vreudeur da c'houde ar brezel. Dafer-se he doa dalc'het ar familh da vrezhonegañ ingal ha da zerc'hel bri d'o breizhadelezh.\nAbaoe m'eo distro er vro en deus kelennet Gireg ar brezhoneg (ha meur a zanvez all) e skolioù hag e skolajoù Diwan. Bet eo rener skolaj Plijidi e-pad un toullad bloazioù ivez. Plijadur en dez Gireg gant ar c'hanaouennoù, al lennegezh, ar filmañ... gant se 'vez stank al labour kaset gantañ, ha pa vefe bremañ war e leve, war tachenn ar sevenadur hag ar yezh e bro Dreger.